Portaera sarean1 - LiveSlideToggle navigationBUSINESSEDUCATIONTECHNOLOGYTRAVELMORE TOPICSSign upSign in HomeVictor-OspinaPortaera sarean1 of 5Portaera sarean1 Victor-OspinaPublished on: Mar 4, 2016Source: www.slideshare.net Transcripts - Portaera sarean1\nInterneteko hiru erabiltzaileetatik bik ez dituzte bereizten albistea eta\nesamesa, Internauten Elkarteak garatu duen txosten batean agertzen\ndenez. Gainera, %31 inguruk zurrumurruak sinisten ditu.\nElkarteak Interneten dabiltzan zurrumurruen inguruko lehen ikerketa\ngaratu du. Datuek 2.283 inkesta dituzte oinarri, 18 eta 49 urte bitarteko\nAzterlan horren arabera, erabiltzaileen %63,5k soilik batzutan bereizten\nditu albisteak eta amen-omenak, eta %35k badaki desberdintzen.\nAurtengo esamesarik ezagunena (%72) Hotmaileko kontuen\ndesagerpenen ingurukoa izan da, ikerketan agertzen denez. Halaber,\nzibernauten %42k Actimelen abantailak ezezten zituen mezua jaso dute.\nSoilik %68k ikusten ditu zurrumurruak eragozpenak bezala eta %31\ninguruk sinesten dituzte (%24k nolabaiteko sinesgarritasuna ematen die\neta %7k egi borobiltzat hartzen ditu), datu horiek "kezkagarriak" dira\nGaurkotasun-albisteak dira gehien erabiltzen duten informazioa\ninternautek (%95), gero aisia (%87), artxiboen hartu-emana (%74) eta,\ntxatetan eta foroetan partaidetza (71%).\nInterneteko eztabaidetan, eta bereziki, posta elektronikoa edo posta zerrendetan erabiltzerakoan zaindu beharreko\narauak dira netiketa. Ingelesez ¨netiquette¨ esaten zaio eta net (sare)eta etiketa berbak batzetik sortzen da\nHona, zenbait erreferentzia lanetan aipatzen diren netiketa arauetako batzuk, Xabi Zabalak eta Joxe\n1.-Baimena eskatu, inor gehitu aurretik posta-zerrendea batean. Talde bat antolatzen baduzu zeure mezuak\nbidaltzeko, egokiena duzu aurrez galdetzea taldean sartu nahi dituzunak. Zuk uste baino jende gehiagok ez du nahi\nhorrelako zerrendetan egotea. Horregatik, baten batek ezetz esaten badizu, ez gaizki hartu.\n2.-Zaindu bidaltzen dituzun artxibo erantsien neurria. Pertsona guztiek ez dute banda zabalera erosoa beren\nkonexioan, eta Mb 1etik gorako gauzak jaistea oso astuna bihur dakieke. Era berean, postontzi elektronikoa ere\ngainezka jar dakieke pertsona horiei.\n3.-RTF formatu unibertsala erabili testu dokumentuak bidaltzeko, baldin eta testu hori atxikita igorri behar baldin\nbaduzu. .doc atzizkia duten dokumentuak Word-ek bakarrik ireki ahal ditu. RTF atzizkia dutenak, berriz, testu\nprozesadore ia guztiekin ireki daitezke. Aintzat hartu Word erabiltzen ez dutenak ere.\n4.-Identifikatu dokumentu atxikiak. Bidaltzen diozunean baten bati dokumentu bat atxikita, esaiozu zer nolako\ndokumentua den, hartzaileak jakin dezan zer programa beharko duen dokumentua irekitzeko. ¨Josune, honekin\nbatera dokumentu bat bidaltzen dizut RTF formatuan. Beraz, ez duzu oztoporik izango Word-ekin irekitzeko¨.\n5.-Ez idatzi LETRA LARRIZ. Honela idaztea ez dago ondo ikusia Interneten, adierazten baitu garrasika zabiltzala.\n6.-Ez iraindu inor sarean. Eta, are gutxiago, ez ezkutatu anonimatuan beste inor iraintzeko. Salaketaren bat egiten\nbaduzu inoren kontra, saiatu berau frogatzen, eta, beti, sinatu artikulu hori.\n7.-Garbitu mezuen zerrenda amaigabeak. Atzera eragiten dute mezu horiek, non goialdea dozenaka (edo ehunka)\nizen eta helbiderekin datorren. Horrelako bat jasota erabakitzen baduzu beste norbaiti\nbidaltzea, aurretik, mesedez, kendu iezaiozu zabor hori guztia, mezua jasotzen duenak erraz irakur dezan han zer\n8.-Ezkutatu taldeetako helbideak. Bidaltzen diozunean mezu bat talde bati, ari zara mezu horretako irakurle\nbakoitzari agerian ipintzen taldeko guztien helbide elektronikoak, eta hori jende askori ez zaio bat ere gustatzen.\n9.-Pertsonalizatu mezua. Inoiz erabakitzen baduzu lagun bati bidaltzea mezu bat, zabor hutsa, baina zuri gustatu\nzaizuna, ondo legoke ohartxo bat idaztea: ¨Aupa, Ander. Pentsatu dut barre apur bat egingo zenukeela hau ikusita¨.\n10.-Ez sinetsi hortik zehar dabiltzan gezurrak. Jasotzen duzunean izuak eragindako mezu apokaliptiko horietako\nbat, non ohartarazten zaituen halako birus ikaragarritik, kontuz ibili, seguruenik gezur hutsa izango daeta, ingelesez hoax deitzen den horietakoa.Related DocumentsKeep on trucking`


Bilerako mahaiburutza. Partaideetako asko bertan zeuden fisikoki, baina hamarretik gora pantaila bidez bertaratu ziren\nVitoria-Gasteiz. Aholku Batzordea atzo astearte arratsaldean bildu zen Lehendakaritzan Iñigo Urkullu lehendakaria buru, bere eskuin-ezker Kanpo Harremanetarako idazkari nagusi Marian Elorza eta Kanpoan den Euskal Komunitatearentzako zuzendari Gorka Alvarez Aranburu. Bilera Urkulluren harrera-hitzekin hasi zen, fisikoki bertan zeudenei, eta pantailen bidez urrunetik partaide zirenei. Munduko Euskal Etxeen ordezkari Arantxa Anitua (Argentina), Unai Lauzirika (Alemania) eta Jean Flesher-ek (AEB), esaterako, bakoitzak bere herrialdetik hartu zuen parte, Batzordeko beste kide batzuk bezala.\nLehendakariaren hitzek zabaldu zuten bilkura eta Marian Elorza ere bildutakoei zuzendu zitzaien, 2020ko balantzea egiteko. Baita Gorka Alvarez Aranburu ere. Covid-19ak eragindako egoeraren gogorra aipatu eta kontaktuak ugaldu eta hainbat bisita online gauzatzen ari direla Euskal Etxeekin, azaldu zuen; pandemia hastean arreta eman zitzaiela egoerak kanpoan harrapatu zituen hainbat euskal herritarri, Euskal Etxeekiko ohiko deialdi eta dirulaguntzek segitu dutela. Euskal Diasporaren Artxiboa martxa hartzen ari dela, Dantza Munduan programa abiatu dutela online, eta Euskal Diasporaren Egunak ere, bertsio egokituan, baina irailaren 8an bere hirugarren edizioa bete zuela, besteak beste.\nEuskal Etxeetako ordezkari Unai Lauzirika, Arantxa Anitua eta Jean Flesherrek, Euskal Etxeen eskarmentua zein izan den laburbildu zuten, pairatzen ari diren arazo eta zailtasunen lekukotasuna eman eta egoerari ematen saiatzen ari diren erantzunak aipatuz. Batzordeko partaide da Etxepare Euskal Institutuko zuzendari Irene Larraza, eta Etxepareren ardurapekoak diren munduko EEetako euskara klaseetan egoerak zein eragin izan duen eta klaseak onlinera pasaturik geratu den panorama azaldu zuen, posible izan denean atibitate batzuk presentzialak egin badira ere, "beti ere tokian tokiko arauak errespetatuz".\nPandemia, oraindik indarrean segitzen duen arazoa eta egoera izanik, geroa planifikatzea ez da erraza, noraino iritsiko den eta noiz arte eta zenbateraino segituko duen ez baita gauza segurua. Proposamenak eta ekarpenak eskatu ziren, baina geroari begira funtsezko aldagarriak dilindan eta zalantzan daudela oraindik esan zen, Urkullu lehendakariaren hitzek bilera itxi aurretik.


Norekin osatuko gobernua Pedro Sanchezek? | EITB Hauteskunde Orokorrak\nAlderdi Sozialistak irabazi ditu hauteskundeak, baina indarra galdu du eta Estatuko egoera politikoa ez da aldatu.\nPedro Sanchez Diputatuen Kongresuan. Artxiboko argazkia: EFE\nPSOEk irabazi ditu azaroaren 10eko hauteskunde orokorrak Estatuan, baina, emaitzak ikusita, bloke batek ere ez du gehiengo nahikorik blokeo politikoari amaiera emateko.\nAlderdi Sozialistak, Unidas Podemosek eta Mas Paisek 157 ordezkari batzen dituzte; PPk, Voxek eta Ciudadanosek, berriz, 150. Gehiengo absolutua 176 eserlekutan dago. Beraz, ezkerrak nahiz eskuinak beste talde batzuen babesa beharko dute Gobernua osatu ahal izateko.\nHortaz, Pedro Sanchezek bi aukera ditu. Bata PPrekin akordioa egitea litzateke, koalizio handia osatzeko edo bakarrik gobernatzen uzteko (Casadok kanpainan esandakoa betetzen badu, baina, PPk ez du Sanchez presidente izatea ahalbidetuko). Bestea ezkerreko blokeari alderdi abertzaleen eta independentisten babesa gehitzea izango litzateke. EAJren eta aurreko legealdian babesa eman zion Kantabriako Alderdi Erregionalistaren botoak lortuz gero, Sanchezek 165 boto izango lituzke.\n176ra heltzeko gainerako botoak EH Bilduk edo ERCk jarri beharko lituzkete.\nBestalde, bigarren itzulian Sanchezek gehiengo sinplea beharko luke presidente izendatzeko. Kasu horretan, Unidas Podemosekin eta bere bazkide izan ohi diren talde txikien babesarekin eta talde independentista batzuen abstentzioarekin nahikoa izango luke.


Orrialde hauetan tresna egokia aurkituko duzue ikusezina agerian jartzeko, izendatzen ez dena izendatzeko eta begirada zorrozteko; ikastetxean gertatzen diren fenomenoak, jardunbideak, elkarrekintzak, sinesmenak, aurreiritziak eta estereotipoak identifikatuz. Errealitatea «desnaturalizatzea» proposatzen dugu eta, gero, hezkuntza-komunitate osoak parte har dezakeen eraldaketei buruz galdetu, hausnartu eta proposamenak egitea.\nGida metodologikoa eus (08).pdf\nNi feminista naiz, eta zu?\nAstialdia hezkidetzatik birpentsatzea: Partaidetzan oinarritutako autodiagnostikoen bitartez, hezkidetza planak prestatzeko gida metodologikoa


Lege-oharra - Visit San Mames\nVisit San Mames Visit San Mames San Mames Bilbo Blog Kokapena Tickets\nWebgune hau eta bertako beste webguneak, domeinuak eta azpiatalak ATHLETIC CLUBen titulartasunekoak dira (helbidea: Mazarredozumarkalea 23, 48009 Bilbo; IFZ: G-48/074.264; Kirol Elkarteen Erregistroan inskribatuta dago, CD0000617 zenbakiarekin; telefono-zenbakia: 94 424 08 77).\nwww.athletic-club.eus webgunea eta bertako azpidomeinuak, mikrositeak eta azpiatalak erabiltzen dituzunean, webgune horretan bertan eskura dituzun Pribatutasun-politikan nahizLege-ohar honetan jasotako erabilera-baldintza guzti-guztiak irakurri, ulertu eta onartu dituzula joko dugu, inolako mugarik eta erreserbarik gabe. Hartara, erabiliz gero, erabilpena egiten duzun unean argitaratuta dagoen Lege-oharra eta Pribatutasun-politika berariaz eta osorik onartzen dituzu, webguneko zerbitzu jakin batzuetan egon litezkeen baldintzei eta erabilera-arau bereziei kalterik eragin gabe. Halako zerbitzuak erabiltzeko, ezinbestekoa izango da aurretiaz berariazko baimena ematea.\nLege-ohar honetan jasotakoarekin ados ez bazaude, mesedez, ez erabili webgunea, erabiliz geroLege-oharrean nahiz Pribatutasun-politikan jasotako lege-baldintzak onartzen dituzula joko dugu eta.\nWebgunea erabiltzen duen pertsona Erabiltzailea izango da.Webgune honen bidez emandako zerbitzuetako batzuk eskuratzeko, inprimaki elektronikoa betetzeko eskatuko zaio ERABILTZAILEAri, egiazko eta benetako datuak emanez.\nATHLETIC CLUBek beretzat gordetzen du webgune honetan agertzen diren baldintzak eta terminoak edozein unetan eta aurretiaz jakinarazi gabe aldatzeko eta bertako edukiak, informazioak eta abar zabaltzeko eskubidea. Hartara, noizbehinka kontsultatzea aholkatzen dugu, aldaketarik egon ote den egiaztatzeko.\nLege-ohar hau, Pribatutasun-politika eta webgune honetan aldian-aldian argitara litezkeen erabilera-arauak, politikak eta prozedurak beste hizkuntzaren batera itzuliz gero eta gaztelaniazko bertsioaren eta itzulitakoaren artean desberdintasunik egongo balitz, gaztelaniazko bertsioa izango da nagusi.\n2.- Jakinarazpen komertzialak eta publizitate-edukiak.\nInformazioaren gizarteko eta merkataritza elektronikoko zerbitzuei buruzko Uztailaren 11ko 34/2002 Legeak agintzen duenari jarraikiz, ATHLETIC CLUBek erabiltzaileei jakinarazten die Klubaren eta Fundazioaren produktu, zerbitzu, ekitaldi eta jarduerei buruzko informazioa bidaliko diela posta elektronikoz.\nPublizitatea:webguneak, beharbada, publizitate-edukiak edota babeslearen iragarpenak edukiko ditu.Iragarleen eta babeslearen ardura da webgunean sartzeko bidali duten materialak kasuan kasuko legeak eta baimenak betetzen dituela egiaztatzea.Webgunearen titularrak ez du inolako erantzukizunik izango baldin eta publizitate-edukietan edo babesleenetan hutsik, okerrik edo irregulartasunik badago.Era berean, ez du inolako erantzukizunik izango publizitate-material horrek edo beste edozein materialek webguneko erabiltzaile edo bisitarien sentiberatasuna mintzen badu.\n3.- Jabetza intelektualeko eta industrialeko eskubideak.\nWebgune honen eta bertako web-orri, azpidomeinu eta azpiataletako eduki eta elementuen titularra ATHLETIC CLUB da. Ondorioz, berarena da webgune osoaren jabetza intelektuala eta industriala, eta bereziki iturburu-kode, irudi, diseinu, logo, programa informatiko, animazio, datu-base, marka, izen komertzial, zeinu berezi, soinu eta webguneko gainerako elementu grafiko eta soinuzko guztiena.Zerrenda hori ez dago itxita, adibideak emateko helburua baino ez baitu, eta elementu horiek guztiak behar bezala babestuta daude, Jabetza Intelektualari eta Industrialari buruzko Espainiako eta nazioarteko araudiarekin bat.\nErabiltzaileak zuzen eta taxuz erabiliko ditu edukiak, legearekin, moralarekin eta ordena publikoarekin bat.ATHLETIC CLUBek webguneko informazioa bistaratzeko eta erreprodukzio pribatuak egiteko (deskargatu eta beraien sistema informatikoetan gordetzeko) baimena ematen die erabiltzaileei, betiere erabilera pertsonalerako bada edota kazetaritza-asmoetarako erabiltzen badituzte.\nDebekatuta dago webguneko edukiak aurreko paragrafoan berariaz adierazitako asmoetatik kanpo dagoen beste edozein asmotarako erabiltzea, banatzea, aldatzea, hirugarrenei lagatzea, erreproduzitzea, eraldatzea eta jendaurrean ezagutzera ematea, edozein baliabide edo teknologia erabiliz. Izan ere, hori egiteko ezinbestekoa izango da ATHLETIC CLUBek aurretiaz eta berariaz baimentzea. Testu honen aurka doan edozein jarduketak jabetza industrialari eta intelektualari buruzko araudia urratzea ekarriko du.\nDena dela, www.athletic-club.eus webgunea erabiltzeko baimena aitortzen du ATHLETIC CLUBek, betiere osotasuna errespetatzen bada eta ATHLETIC CLUBen jabetzakoa den webgune honetatik ateratako edukia dela jakinarazten bada. Berariaz debekatuta daude lerraturiko eta materialaren berezko izaeraren aurkako erabilera guztiak.ATHLETIC CLUBek beretzat gordetzen du bere eskubideak babesteko legezko ekintza egokiak abiarazteko aukera.\n4.-Pasahitza eta eremu pribatua.\nWebgune honen bidez emandako zerbitzuetako batzuk erabiltzeko pasahitz pertsonala behar izanez gero, ERABILTZAILEAren ardura izango da zuzen erabiltzea eta gordetzea. Berariaz debekatuta dago hirugarrenei lagatzea eta, horrenbestez, txarto jokatzearen ondorioz webgunearen titularrari edo gainerako erabiltzaileei kalterik eragingo balitzaie, erabiltzailearen erantzukizuna izango da, oso-osorik.Pasahitza galdu edo lapurtuko baliote, Erabiltzaileak ahalik eta lasterren emango dio horren berri ATHLETIC CLUBi, beharrezko neurriak har ditzan. ERABILTZAILEA izango da erantzulea, baldin eta horren berri berandu emateagatik ATHLETIC CLUBi nahiz gainerako erabiltzaileei kalterik eragingo balitzaie.\nATHLETIC CLUB ez da inolaz ere erantzulea izango, datu pertsonalen inguruan gorabeherarik gertatuko balitz, ezarritako segurtasun-neurriek antzeman ezin duten erasoren bat edo baimenik gabeko sarreraren bat egon delako, edota bezeroak pasahitza edo bere datu pertsonalak ez dituelako behar bezain ondo zaindu.\nWebgune honetan HTPPS (SSL) protokoloa erabiltzen dugu zerbitzariaren eta erabiltzailearen artean datu pertsonalak igortzeko komunikazio-bide segurua ezartzeko.Zerbitzua zerbitzari seguru baten bitartez emanez, erabiltzailearen ordenagailuaren eta zerbitzari horren artean trukatzen den informazioaren konfidentzialtasuna bermatzen da, bien artean 128 biteko gakoen bidez zifratutako konexioa lotzen baita, SSL protokoloa erabiliz. Hartara, hirugarrenek ez dute bidalitako informazioa eskuratzeko aukerarik.\nATHLETIC CLUBen interesa da webgune hau ahalik eta eraginkortasunik handienaz ibiltzea eta bera sortzeko asmoak egoki betetzea. Dena dela, ezin du bere gain hartu egon litezkeen akats ortografiko, numeriko edo formalen erantzukizuna eta, ildo beretik, ezin du guztiz bermatu informazio guztia doi-doia izango denik eta ez denik egongo disfuntziorik eta akatsik funtzionamenduan.\nATHLETIC CLUBek ez du bermatzen webguneak eta zerbitzariak ez dutenik birusik eta ez ditu bere gain hartuko webgunean sartzeagatik edo ezin sartzeagatik sor litezkeen kalteak.\nATHLETIC CLUBek beretzat gordetzen du webgune honetan agertzen diren baldintzak eta terminoak edozein unetan eta aurretiaz jakinarazi gabe aldatzeko eta bertako edukiak, informazioak eta abar zabaltzeko eskubidea. Hartara, noizbehinka kontsultatzea aholkatzen dugu, aldaketarik egon ote den egiaztatzeko.Zeure ardura da webguneko lege-ohar eta erabilera-baldintza berriak irakurtzea, halakorik egongo balitz.Horrela egin ezean, ez duzu webgunea erabili behar. ATHLETIC CLUBek ez du inolako erantzukizunik onartuko eta webguneko sarbidea bertan behera uzteko eta webgunea nahiz bertan emandako zerbitzuak amaitutzat emateko eskubidea gordetzen du.\nB) Estekak eta hiperestekak.\nBeharbada, gure ustez webgune honetako zerbitzuetako batzuk emateko interesgarriak edo beharrezkoak izan litezkeen beste webgune batzuetarako estekak eman litzake ATHLETIC CLUBek. Horrek ez du esan nahi, ordea, webgune horiek kontrolatzen ditugunik.\nInternet bidez interesgarriak izan litezkeen baliabideak eskaintzea eta ATHLETIC CLUBen webguneko zerbitzuetako batzuk kudeatzeko baliabideak eskaintzea da esteka horien helburua. Adibidez, ATHLETIC CLUBek sustatu edo kudeatzen dituen ekitaldi eta jardueretarako izena ematea eta izen-emate hori tramitatzea, ordaintzea eta fakturatzea.\nWebgune horiek, baina, ez dira ATHLETIC CLUBen jabetzakoak eta klubak ez ditu aztertzen. Horregatik, ezin du beraien edo bertan ematen dituzten, agertzen diren edo eskura daitezkeen zerbitzuen gaineko erantzukizunik onartu. Ildo beretik, ezin du bere gain hartu lotutako orrialdearen funtzionamenduaren, erabileraren eta datuen tratamenduaren gaineko erantzukizunik, ez eta, hala badagokio, beraiek erabiltzean sor litezkeen kalteen erantzukizunik ere. Izan ere, ATHLETIC CLUBen webgunetik beste webgune baterako estekarik egongo balitz ere, horrek ez du esan nahi ATHLETIC CLUBen eta webgune horien edo bertako edukien titularren artean inolako harremanik dagoenik.\nWebgune horietan zure datu pertsonalak eman aurretik, horietako bakoitzeko lege-oharrak eta bereziki pribatutasun-politikak irakurtzeko aholku irmoa ematen dizugu. Zalantzarik izanez gero, webgune horiekin zuzenean harremanetan jartzea gomendatzen dizugu, pribatutasun-politikei buruzko argibide gehiago izateko.\nWebgune hau erabiltzen duzunean, agiri hau kontu handiz irakurri duzula eta bertako aholkuak ulertu eta jarraitu dituzula joko dugu.Erabiltzailea datuak babesteko politika honekin edo bertan ematen diren aholkuekin bat ez badator, webgunea ez erabiltzeko eskatzen diogu.\n7.- Jurisdikzioa eta eskumena.\nBaldintza hauen interpretazioaren inguruan edo webgune honetako zerbitzuekin lotutako beste edozein gairen inguruan gatazka edo eztabaida izanez gero, Espainiako jurisdikzioa eta araudia aplikatuko da, eta Bilboko auzitegiak izango dira eskudunak.\nEzagutu Bilbo 48 orduan\nSan Mames estadio paregabeaz gozatzeko 5 aukera\n© 2000-19 Athletic Club | Web mapa | San Mames VIP Area | Cookie-politika | Pribatutasun-politika | Lege-oharra | Copyright


Eraikin berrian emango duten zerbitzuak “inolako murrizketarik” ez izatea eskatu dio Udalak Correosi | danbolin\nEraikin berrian emango duten zerbitzuak “inolako murrizketarik” ez izatea eskatu dio Udalak Correosi\nCorreoseko eraikina udalaren jabetzakoa da eta azken ikuskaritza teknikoa gainditu ez duenez, egoitza berria izango du laster. Correosi zerbitzua “ahalik eta era egokienean eta inolako murrizketarik gabe” ematea eskatu dio udalak.\nCorreosen barne antolaketan izandako aldaketen aurrean “kezka” adierazi du Zestoako Udalak. Erakundearen esanetan, Correosek udalari “aldaketak herritarrengan eraginik ez dutela izango” adierazi dio. Udalak, ordea, zalantzan jarri du haiek esandakoa, lehen ere arreta zerbitzua sei ordutik hiru ordura murriztu zutela argudiatuz. Hori horrela, aurrerantzean zerbitzua okertzeko “beldur” direla nabarmendu dute.\nCorreos kokatuta dagoen eraikina udalaren jabetzakoa dela adierazi du udalak. Erakundearen esanetan, 50 urtetik gorako eraikin guztiek pasa beharreko ikuskaritza ez du gainditu eta azterketa teknikoak konpontzea baino eraistea egokiagoa da. Ondorioz, epe motzean eraikina eraitsi egingo dute. Udalak beste eraikin bat utziko dio Correosi eta dagoeneko aldaketa prozesua martxan dute. Eraikin berrian epe motzean hasiko den zerbitzua “ahalik eta era egokienean eta inolako murrizketarik gabe” eman dezan eskatu dio Udalak Correosi.\nEnergia berriztagarrien komunitatea sortzeko lehen bilera egingo dute hilaren 24an\nHerriko sei odol emaileri aitortza egin diete\nPrevious Article Gurutzeaga frontoiko ezker hormaren atzealdea txukuntzen ari dira\nNext Article Txoriei buruzko hitzaldia eskainiko du Aitor Leizak Aizarnan


30.500 ikusle, Bilboko Kalealdiaren azken edizioan - Diario de Noticias de Navarra\n2018AN BAINO %30,9 GEHIAGO\n30.500 ikusle, Bilboko Kalealdiaren azken edizioan\nIkus-entzule gehien batu zituzten ikuskizunak Deabru Beltzak taldearen biak izan dira\nBilboko Kalealdia. BILBAO.EUS\nBILBO. Programatutako ikuskizun kopuruak gora egiteaz gain, iazko 65etik aurtengo 80ra, eguraldi egonkorragoak ere eragina izan du ikus-entzuleen erantzun bikainean. Horrela, aurten saio bakarra izan da euriaren ondorioz bertan behera utzi behar izan dena, Defracto Cie konpainiari zegokiona, ostegunean, uztailaren 4an Arriaga Plazan, hasi eta 20 minutura. Gainerako 79 ikuskizunak inolako eragozpenik gabe gauzatu ahal izan ziren.\nIkus-entzule gehien batu zituzten ikuskizunak Deabru Beltzak taldearen biak ?uztailaren 5ean eta 6an? eta Bivouac Cie konpainiarena ?uztailaren 1ean? izan ziren, hiruak ere Arriaga plazan. Halaber, Casilda Iturrizar parkean instalatutako karpak ia guztiz beteta egon ziren egunero, inguruan beste jarduera eta emanaldi batzuk egoteak ere animatuta. Gonbidapena behar zuten Docteur Troll Cie eta Brunette Bros konpainien saioak beteta egon ziren emanaldi guztietan. Modu berean, Solfasirc-eko karparako sarrerak ere ia saio guztietan agortu ziren.\nBilboko Kalealdiaren aurtengo edizioak indartu egin du Casilda Iturrizar Parkeko apainketa, gai desberdinekin girotutako hiru gunerekin. Orokorrean, parkeko jarduera guneak ikus-entzuleen erantzun bikaina jaso du, familiei zuzendutako guneak (Jaiaren mundua) izan duen arrakasta barne. Orokorrean, ikus-entzuleen aldetik harrera onena izan duten ikuskizunak Brunette Bros Cie, Mystérieuses Coiffures, Trakamatraka, Cirque Hirsute, Bivouac Cie eta Deabru Beltzak taldeek eskainitakoak izan dira.\nAmaitzeko, eta aurreko edizioetan bezala, Casilda Iturrizar parkeko karpan bildutako dirua (prezio sinbolikoa 3 euro sarrera bakarrarengatik izan da), helburu solidariora bideratu da. Oraingo honetan, bildutako 924 euroak "Aspace-Bizkaiari", buruko paralisia eta antzekoak dituzten pertsonek eta uren senideek, bizitza ziklo osoan bizitza kalitate integrala edukitzea eta gizarte inklusiboa lortzea bilatzen duen irabazi asmorik gabeko erakundeari, emango zaizkio.


GUTUNA · Jai herrikoien alde, txosnagune finko bat! - MugalariMugalari\nGUTUNA · Jai herrikoien alde, txosnagune finko bat!\nAtzo ataratako argazkia Pinondo parkean.\nDurangoko Txosna Batzordea\nUrtero legez, udazkenarekin batera heltzear daude San Faustoak gure herrira. Eta aurten ere, Durangoko Txosna Batzordeko kideok buru-belarri dihardugu lanean jai eredu herrikoi baten alde.\nIzaera ezberdinetako 14 eragilek hilabeteak daramatzagu elkarlanean herritarron artean, herritarrontzako jaiak antolatzeko helburuarekin. Aurtengoan udaletxeak txosna gunea Landakoko Erakustazokan kokatzea erabaki du. Txosna Batzordeak prentsatik izan zuen honen berri, jaiak hasteko hiru hilabete eskasen faltan. Horregatik, txosnen kokagunea erabakitzeko udaletxeak gurekin kontatu ez izana salatu genuen batetik, eta erabakia berandu hartu izana bestetik. Izan ere, azken orduan txosna gune berri honetara egokitzeko antolaketa aldaketak esfortzu eta lan handia suposatu digu. Hala ere, oztopoak oztopo, egitarau zabal eta txukuna antolatzen saiatu gara aurtengo jaietarako, eta etorkizunera begira, udalak gurekin batera txosna gune finko bat adosteko prozesu bat abiatuko dugu. Beharrezko ikusten dugu aukera desberdinak aztertu eta herritarron mesedetan, toki egokiena aukeratzeko elkarrizketa bideak zabaltzea.\nEsan bezala, herritarron gehiengoarentzako jaiak antolatzen ahalegindu gara. Horretarako, txosnak espazio ezberdinetan zatituko dira; kanpoaldean sukalde zerbitzua izango duen karpa, barrak eta eszenatoki bat kokatuko dira, eta erakustazoka barrualdea hiru gunez osatuko da, estilo ezberdinetako kontzertu eta musika uztartuz.\nIxteko arriskuan dagoen Intxaurre Elkartearen eskutik emango diegu hasiera jaiei, eta adin eta gustu ezberdinetarako ekintzak izango dira gau zein egun. Umeentzako sorkuntza eta sukaldaritza tailerrak, puzgarriak eta ipuin kontalariak egongo dira besteak beste. Urteetako ohiturei jarraiki, tortilla eta paella txapelketa, haragi-erre dastaketa edo erreka jaitsiera ere ez dira faltako. Gazte egunean bazkaria, olinpiadak eta kontzertuak izango dira, eta mozorro egunean jaietan ere urrun direnekin gogoratzeko elkartasun bazkaria egingo da. Durangaldeko bertsolariak eta trikitilariak ere izango dira txosnetan, eta inguruko musikarien eskutik jam sessiona antolatuko da. Kontzertuei dagokienez, denetariko musikaz gozatzeko aukera izango dugu; Los Zopilotes Txirriaus, The Riff Truckers, La Jodedera,… bezalako taldeak etorriko dira. Ordu txikietan DJ ugari(Las Tea Party eta Bad Sound System, adibidez) zein erromeriak (Luhartz) egongo dira, baina iluntzeetan musika lasaiagoa ere entzungo dugu (Anari, Gorantz Erori…).\nAmaitu aurretik, azpimarratu nahi dugu txosna gunean ez dela eraso sexistarik onartuko. Besterik gabe, Durangoko zein inguruko herrietako herritarrak San Faustoetan txosnetara hurbildu eta ekintzetan parte hartzera gonbidatzen ditugu, denon artean jai eredu herrikoia sortzera bidean.\nGora San Fausto! Gora Pantxike!\nJai Herrikoien alde, txosnagune finko bat!


BOE.es - Estatuko Aldizkari Ofiziala: Euskaran, gehigarria 18/04/2017\nBOEren euskarazko gehigarria: Asteartea 18 de apirila de 2017, 92 Zk.\nEbazpena, 2017ko apirilaren 10ekoa, Energia Politikako eta Meatzeetako Zuzendaritza Nagusiarena, Kanalizazio bidezko petrolio-gas likidotuen salmenta-prezio berriak —zergak aplikatu aurrekoak— argitaratzen dituena.\n(gaztelaniaz) PDF (2017/4240 - 3 or. - 166 KB)\n264/2017 Errege Dekretua, martxoaren 17koa, Goi-tentsioko linea elektrikoak abuztuaren 29ko 1432/2008 Errege Dekretuan ezarritako baldintzetara egokitzeko behar den finantzaketarako oinarri arautzaileak ezartzen dituena; errege-dekretu horrek abifauna babesteko neurriak ezartzen ditu, goi-tentsioko linea elektrikoekin talka egin ez dezan eta elektrokutatu ez dadin.\n(gaztelaniaz) PDF (2017/4241 - 14 or. - 264 KB)\n364/2017 Errege Dekretua, apirilaren 17koa, apirilaren 25eko 9/2003 Legea garatu eta betearazteko Erregelamendu Orokorra, urtarrilaren 30eko 178/2004 Errege Dekretuaren bidez onartua, aldatzen duena; lege horren bidez, genetikoki eraldatutako organismoak konfinaturik erabiltzeko, nahita askatzeko eta merkaturatzeko araubide juridikoa ezartzen da.\n(gaztelaniaz) PDF (2017/4242 - 3 or. - 171 KB)


1.600 UgaoBono salgai jarriko ditu Ugaok azaroaren 30ean, Koronabirusari aurre egiteko | Geuria\nUgaotarrak, erosketak egiten // Geuria\nUgaoBonoen hirugarren kanpaina honetarako 16.000 euro bideratu ditu Ugaoko Udalak, aurreko edizioetan baino 6.000 euro gehiago. Covid-19ak sortutako osasun-krisia dela eta, Udalak kanpainaren zenbatekoa handitu du 15 euroko 350 bonu eta 30 euroko 1.250 bonu salgai jarriz. Guztira 1.600 bonu salgai jarri ditu Udalak aurten, iaz baino 600 gehiago. UgaoBonoen kanpainaren helburu nagusia udalerrian bertan erosketak sustatzea da, konfinamenduan zehar itxitako asteetan izandako galera orekatzeko. Udalaren arabera, “kanpaina honen bidez kontsumitzaileek %33ko aurrezkia izango dute eta aldi berean herriko merkatariak sarituko dira, salmentak bultzatuz”. “Azken urteotan abian jarri dugun bonu-eskaintzarik garrantzitsuena da hau. Ahalegin honen helburu nagusia gure udalerriko saltokiei, Covid-19 krisiak hainbeste zigortutako negozio horien atzean dauden familiei laguntzea da, hain zuzen ere. Era berean, azpimarratu nahi nuke laster beste laguntza-ildo bat jarriko dugula abian, kasu honetan ostalaritzarako. Horren bidez, pandemiak sektore horretan eragin dituen ondorio negatiboak minimizatzen lagundu nahi dugu. Datozen egunetan xehetasun gehiago emango ditugu” baieztatu du Ekaitz Mentxaka alkateak. 18 urtetik gorako ugaotar bakoitzak gehienez bonu bi erosi ahal izango ditu NAN bakoitzeko eta pertsona bakoitzak NAN bi aurkeztu ahal izango ditu gehienez.\nUgaoBonoen kanpaina azaroaren 30etik abenduaren 31ra izango da eta bertan izena eman nahi duten establezimenduek azaroaren 27ra arte egin dezakete. Horretarako, kanpainan izena eman nahi duten establezimenduek Ugaoko Udaletxera joan beharko dute. Astelehenetan 07:30etatik 14:00ak arte eta 17:00etatik 19:00ak arte eta asteartetik ostiralera 07:30etatik 14:00ak arte, hurrengo dokumentazioa aurkeztuz: atxikitze-eskabidea, sinatuta eta zigiluarekin, eskuragarri duen azken autonomoen ordainagiria, IFZ/IFKren kopia, JEZn alta egotearen egiaztagiria eta Hirugarrenen alta.\nAndre bat, erosketekin // Geuria\nNola eta non erabili UgaoBonoak?\nMota biko UgaoBonoak egongo dira eskuragarri azaroaren 30etik aurrera, denak saldu arte. 15 euroko bonuen kasuan, bonua erabiltzeko gutxieneko erosketa 15 eurokoa izan behar da eta bonu bakoitza eskuratzeak duen kostua 10 eurokoa da. Hortaz, kontsumitzaileak 5 euroko aurrezpena izango du. 30 euroko bonuaren kasuan gauza bera gertatzen da: gutxieneko erosketa 30 eurokoa izan behar da, bonua eskuratzeko balioa 20 eurokoa izanik, eta kontsumitzaileak 10 euro aurreztuko ditu. Bonu hauek Ugaoko 15 langile baino gutxiagoko establezimenduetan erabili ahal izango dira soilik eta esparru bitan erabiltzeko aukera ematen dute: %75 Zerbitzuak eta elikadura establezimenduetan eta %25 Zerbitzuak-en.\nUgaoBonoak Ugaoko udaletxean eskuratu ahal izango dira. Astelehenetan 07:30etatik 14:00ak arte eta 17:00etatik 19:00ak arte, eta asteartetik ostiralera 07:30etatik 14:00ak arte.\nSailkatuta: Koronabirusa, Merkataritza, Portada, Ugao, UgaoBonoak\nZergatik ez dituzte itxi Zaratamo eta Zeberio 500etik gorako inzidentzia-tasa badute?\nGaldakaok eta Arrigorriagak 400eko intzidentzia-tasa gainditu dute\nGabonetako hiri-koloniak antolatu ditu Ugaok


Lan erreforma berriaren kontra, elkarretaratzeak egin dituzte hainbat lagunek - Urola Kostako Hitza : Urola Kostako Hitza\nLandetako biribilgunean egin duten elkarretaratzeko irudia. (LAB)\nZumaiako GKN enpresaren atarian egin duten elkarretaratzeko irudia. (Maria Maya)\nArroako Sansineneako biribigunean egin duten elkarretaratzeko irudia. (LAB)\nEspainiako Gobernuak, CCOOk, UGTk eta CEOEk adostu duten eta bihar Espainiako Kongresuan bozkatuko eztabaidatu eta bozkatuko duten lan erreformaren kontrako elkarretaratzeak egin dituzte gaur, asteazkena, Euskal Herriko hainbat txokotan.\nELA, LAB, Steilas, ESK, Etxalde eta Hiru sindikatuek deialdiei erantzunez, Urola Kostan ere egin dituzte protestak hainbat beharginek, bai enpresen atarietan, bai beste zenbait lekutan. Hainbat lagun elkartu dira, adibidez, Azpeitiko Landeta auzoko nahiz Arroako Sansinenea industrialdeko biribilguneetan, baita Zumaiako GKN lantegiaren atarian ere. Lan erreforma honi ez, lan harremanen euskal esparruaren alde lelodun pankartapean egin dituzte kontzentrazioak.\nDeialdia egin duten sindikatuen arabera, “oso larria” da onartzekotan diren lan erreforma. Izan ere, itun horrek 2010 eta 2012 urteen arteko lan erreformen hezurdura “mantentzen” duela azaldu dute. “Langile klasearen pobretzea helburu zuten ia tresna guztiak mantenduko dituzte hemendik aurrera ere”.\nBi elementuk kezka\nSindikatuek azaldu duenez, bereziki bi elementuk sortzen diete kezka: batetik, negoziazio kolektiboan Espainiako Estatuaren “marko inposatzailea mantentzeak” ez diela segurtasun juridikorik ematen EAEn zein Nafarroan negoziatutako hitzarmenei. “Langileen lan baldintzak hobetu ahal izateko Euskal Herrian gure negoziaketak egin nahi ditugu, inolako kanpoko injerentziarik gabe”. Bestetik, sektorekako lan hitzarmenen “prebalentziaren inguruko tranpa” aipatu dute. “Eskatzen duguna da, lan hitzarmen sektorialak bere osotasunean minimoak izatea, enpresako lan hitzarmenen gainetik; ez soilik soldatetan, elementu guztietan baizik”.\nBestalde, balizko lan erreforma berrian langileen kaleratze prozedurak ez dituztela aldatu salatu dute sindikatuek. “2012an izugarri lausotu ziren kaleratze objektiborako kausak; kaleratzea merkatu egin zen, administrazioaren kontrola ezabatu egin zuten eta tramitazio soldatak kendu egin zituzten”. Kaleratze erraza langileengan “prekarietatea eta ziurgabetasuna” eragiteko tresna dela adierazi dute, eta azaldu dute horregatik ezarri diola patronalak betoa horren aldaketari.\nHalaber, eskubide berriak lortzeko aukera “galdu” egin dela jakinarazi dute: “Bereziki larria da etxeko eta zaintzako langileak gainerakoekin parekatzeko neurririk ez jasotzea erreforman, horiek Gizarte Segurantzako erregimen orokorretik kanpo utzita eta oinarrizko eskubiderik ez duten egoeran utzita”.\nBozketa, bihar Espainiako Kongresuan\nBihar, osteguna, bozkatuko dute lan erreforma berria Espainiako Kongresuan, eta azken egunetan, sindikatuak ez ezik, kongresuan ordezkaritza duten alderdi politikoak ere ari dira gaiaz hizketan. Gobernuaren proposamenaren aldeko boza emango dute alderdi batzuek; dagoeneko jakinarazi dute erabakia. Beste batzuek, baina, testuan aldaketak egiteko eskatu diote gobernuari, eta beste hainbatek kontrako boza emango dutela iragarri dute. Horien artean dira, EAJ eta EH Bildu, esaterako. Dena den, negoziaketan dabil buru-belarri Espainiako Gobernua, eta ikusteko dago bihar zer eta noren babesa izango duen proposamenak.


Euskerearen normalizazinoa eta telebistea aztertu ditu Asier Larrinagak - bizkaie.biz\nBizkaie! 2020-01-08 08:03 Euskerea berbagai\nUEUk eta EHUk alkarregaz argitaratu dabe liburua.\nEuskerearen normalizazinoaren historian arretea jarri dau Asier Larrinaga EiTBko Euskera Zerbitzuaren buruak, oraintsu plazaratu dauen liburuan. Izenburuak berak ikerlanaren nondik norakoak garbi adierazoten ditu: Euskararen normalizazioa: Ikuspegi orokorra eta Euskal Telebistaren kasu partikularra. 1960tik gaur egunera arteko errepasoa egin dau, baina telebista publikoak egindako ekarpena jorratu dau zehaztasun handiagoz.\nHedabideen normalizazino-eginkizunari buruzko oinarri teorikoetatik abiatuta, euskerea bizibarritzeko prozesuaren ikuspegi orokorra eskaintzen dau Larrinagak, eta horren barruan Euskal Telebistak orain arte izan dituan betekizunen inguruko datuak batu, hiru alderdi bereiziz: euskerearen corpusa, euskeren estatusa eta euskerearen jabekuntzea.\nEuskera batua zabaltzeko eta orokortzeko prozesuan Euskal Telebistak izan dauen eragina eta izan behar leuken jarrerea da liburuaren ardatzetako bat. Batez be, euskera batua ahozko erregistroetara egokitzeko orduan da inportantea ETBren jarduna.\n1982an sortu zan Euskal Telebista, eta, hortaz, euskerea galzoritik atera eban normalizazinoa hasita egoan ordurako. Uste orokortua da, baina, telebista publikoaren ekarria ezinbestekoa izan dala, eta oraindino badala, euskerea normaltzeko bidean. Hori berresten daben ikerketa askorik ez dagoanez, Larrinagak gaiari heldu deutso, ETBk daukan zeregina eta garrantzia zehazteko asmoz.\nHizkuntzen normalizazinoan hedabideek daukien zereginaz gitxi ikertu izan da, Larrinagaren ustez, eta deigarria da hori, Europako komunidade txiki askotan telebistek izan daben pisua kontuan hartuta. Euskereak ez eze, katalanak eta galesak be euren telebista publikoen bidez izan daben bultzadea aztertu dau liburuko atal baten.\nEHUk eta UEUk alkarlanean argitaratu daben 350 orrialdeko lan honetan, ganera, hizkuntza txikiek dituen erronkak errepasau ditu Larrinagak: Hedabideak konsumiduteko bitarteko barriak, eragile barrien lehia... gogoan hartzeko eragileak dira.


Halakoren batean | munean\nPublicado en septiembre 17, 2014 por Biturie\n2 pensamientos en “Halakoren batean”\nBilbotarra en septiembre 18, 2014 en 7:05 am dijo:\nNik ez bakarrik Lehendakariari, baizik eta Alderdiko burukideei itaunduko nuke zer egiten ari garan. Gure aukera laster baino beranduago helduko zaigu barriro. Atzo Katalunya aldetik ibili nintzan eta, nahiz eta asko ez sakondu (lanagatik nintzan eta eguna egin nuen bakarrik), han bizi dan giroa argi dago ez dala kontsultagaz amaitzen.\nEta guk? Ez dakit gure artean nork uste ahal duen ez garala egoera berberan egongo epe laburrean. Aukera ezin hobea jarri zaigu aurrean eta honakoak historian oso gitxi egoten dira. Baina sukalde lan pilo bat egin behar da. Nire ustez independentzi gogo handia daukagu gure gizartean baina ez dago inolako ziurtasunik hori defendatzea benetan merezi duen hala ez. Beste era batean esanda, jendeari argudio boteretsuak falta zaizkio independentzia behar dan moduan defendatzeko.\nAlderdiari honetan jarri dezala proposatuko nioke. Ikerketa sakonak egin beharko lirateke non gauden aztertzeko. Pedagogia egiteko. Bidea prestatzeko: nora doan gure dirua, zenbat da, zer egin genezake horrekin, zer gertatzen da gure pentsioekin, zein da gure etorkizuna Espainiar sisteman, zein Euskal sisteman, non dago Justizia gaur Euskadin, zer erakarriko luken independizatzea, zer irakasten da gure eskoletan Euskal Herriko kondairaz eta zer ez da inoiz aipatzen, ze ondorioak dituen guzti hori, zeintzuk izango lirateke gure mehatxuak, nondik lortu energia, gasa, … lan asko dago. Denbora behar dugula, biturie, nik ere uste dut, baina ezin dugu minutu bat ere ez galdu. Benetako lan hori egiten hasten garan bitartean espainiarrak urduri jarri ahal doguz, eta ziur ez dutela orain arte bezela gure autogobernutaz hainbeste barre egin.\nEzin dugu aukerak galdu. Eta autodeterminazioa defendatzeko gure jendea argibide on bat eduki behar du. Espainiar argudioak gaur egun penagarriak dira, baina gureak ez daude jende artean batere finkatuta nahiz eta askoz ere bidezkoagoak izan.\nJulen en septiembre 29, 2014 en 9:24 pm dijo:\nAdos nago biekin. Ez nuke argiago esango. Bada garaia Euskal herritarrei esnatzeko. Behar duguna Euskal Batzar Nazional bat sortzea, gizartea esnatzeko eta bultzatzeko. Erabakitzeko eskubidea eta hor barnean independentziaren aldeko bilgune bat eraikitzea. Alderdi politikotik aparte. Kataluniako Assemblea ANC edo Eskoziako “Yes Scotland” antzeko bat sortzea. Alderdiek egin dezatela dagozkien lanak baina baita ere behar beharrezkoa ikusten dut alderdikeritik aparrte, gizartean independentziaren beharra zabaltzeko, independentziaren aldeko pedagogia landu, Plataforma zabal eta ezpartidista bat bultzatzea ezin bestekoa behar dugu.


AEB 200 konpainia ingururi eragin dion zibereraso garrantzitsua ikertzen ari da - HodeiCloud\nby admin | Uzt 12, 2021 | Albisteak | 0 comments\nIkertzaileek diote pirata informatikoek enpresa txikiei 50.000 dolar eta bost milioi euro eskatzen dizkietela enpresa handiei.\nUztailaren 2an, Estatu Batuetako 200 konpainiak zibereraso bat jasan zuten. Hackerrek Kaseya enpresa teknologikoan sartzea lortu zuten. Enpresa horrek sareak administratzeko zerbitzuak ematen ditu, eta horrela software maltzurra hedatzeko bidea lortu zuten hackerrek. John Hammond Huntress Labs segurtasun-konpainiako ikertzaile nagusiak, Twitter-en argitaratutako mezu baten arabera, “Eraso izugarria eta suntsitzailea da hau”.\nKaseya enpresa teknologikoak 40.000 bezero baino gehiago ditu mundu osoan, eta jasandako erasoaz jabetuta, zerbitzariak berehala itzaltzeko eskatu zieten, pirata informatikoek arriskuan jar ez zitzaten. Zibereraso horrek enpresa asko harrapatu zituen guardia baxuarekin, enpresa asko asteburu luzeari begira ixten hasi baitziren, igandean Independentziaren Eguna ospatzen baita Estatu Batuetan.\nZehazki, ransomware motako birusa izan zen. Birus mota horrek enpresen datuak bahitzen ditu eta diru-erreskatea eskatzen du trukean. Hammond-en aburuz, beste ehunka enpresa txikiri segurtasuna edo tresna teknologikoak ematen dizkieten zortzi enpresak “konpromisoa” izan zezaketen Kaseyaren erasoagatik. Beste 200 bat arriskuan egon litezke, eta 50.000 dolarreko saria eskatuko litzaieke enpresa txikiei, eta bost milioikoa handiei. Mundu osoko enpresa kaltetuak kontatzen direnean, ehunka dira.\nKonpainiak asalto zibernetikoaren hedadura murriztu nahi izan zuen eta erasoa bere bezeroen “kopuru txiki” batera mugatu zela adierazi zuen. Baina oraingoz ez dago argi Kaseiako zenbat bezerori eragingo liokeen edo nortzuk izan litezkeen. Suedian, supermerkatu-kate batek larunbat honetan jakinarazi zuen ia 800 dendak aldi baterako itxi behar izan zutela, kaxak blokeatu zirelako. Visma talde informatikoaren filial suediar batek adierazi zuen arazoa Kaseyari lotuta zegoela, AFPren arabera. Zibersegurtasuneko profesionalak etengabeko alertan bizi dira ziberbahiketen eta hornidura-kateen aurkako erasoen aurrean. Estatu Batuetako hedabideek aipatu dituzten analisten arabera, iraganean horrelako eraso bortitzak ikusi dira, baina erasoaldi horrek orain arteko ziberbahiketa handiena izateko aukera du.\n#Zibererasoa #Ransomware #Zibersegurtasuna\nGure argitalpenik ez galtzeko jarraitu gure sare sozialetan:


topic_facet:"Mekanizazioa (Heziketa Zikloa). Erdi maila" topic_facet:"Automatizazioa eta robotika industriala (Heziketa Zikloa). Goi maila" topic_facet:"Instalazio domotikoen eta automatikoen konfigurazioa (Modulua)"\nProposatutako gaia: Mekanizazioa (Heziketa Zikloa). Erdi maila Proposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Instalazio domotikoen eta automatikoen konfigurazioa (Modulua)\nAutomatizazioa eta robotika industriala (Heziketa Zikloa). Goi maila 2 Elektrizitatea eta Elektronika (Lanbide Arloa) 2 Fabrikazio Mekanikoa (Lanbide Arloa) 2 Fabrikazio Mekanikoko Sistema Automatikoen Programazioa (Modulua) 2 Fabrikazio mekanikoko produkzioaren programazioa (Heziketa Zikloa). Goi maila 2 Galdaketa eta pulbimetalurgiaren bidezko produkzioa (Heziketa Zikloa). Goi maila Gehiago ... Instalazio domotikoen eta automatikoen konfigurazioa (Modulua) 2 Instalazioa eta mantenimendua (Lanbide Arloa) 2 Lanbide Heziketa 2 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 2 Sistema automatizatuak (Modulua) 2 Sistema elektroteknikoak eta automatizatuak (Heziketa zikloa). Goi maila 2 Sistema sekuentzial programagarriak (Modulua) 1 Automatismo Elektrikoak, Pneumatikoak eta Hidraulikoak (Modulua) 1 Elektrizitatea eta automatismo elektrikoak (Modulua) 1 Fabrikazio-teknikak (Modulua) 1 Linea automatizatuen muntaia- eta mantentze-lanak (Modulua) 1 Muntaia- eta mantentze-lan elektriko/elektronikoak (Modulua) Guztiak ikusi ... gutxiago ...


Pribatutasun Politika | IMQ Prevención\nIMQ Prevención > Pribatutasun Politika\n1. Pribatutasun politikaren xedea\nWEBGUNEAREN ARDURADUNAREN IDENTIFIKAZIOA\nInformazio Gizartearen eta Merkataritza Elektronikoaren Zerbitzuei buruzko uztailaren 11ko 34/2002 Legean ezarritakoaren xedeetarako, agiri honek webgune honen erabilera eta nabigazioa arautzen duen Pribatutasun eta Erabilera Politika osatzen du. Webgunearen titularra IGUALATORIO MÉDICO QUIRÚRGICO PREVENCIÓN, SLU (IMQP,IFK: B95431367) da. Erabiltzailea dpd@imqprevencion.es posta elektronikoaren bidez jar daiteke harremanetan IMQPrekin, edo Torrelarragoiti Industrialdea, 2F Lurzatia, 7, 48170, ZAMUDIO, 48170 PK helbidera idatz dezake eta dagokion erantzuna jasoko du.\nWebgunearen titularrak datu-babesaren arloan indarrean dagoen araudia betetzen duela jakinarazten die Erabiltzaileei.\nIndarreko araudian xedatutakoaren arabera, webgune honen titularrak bere jardueragatik dagozkion zerbitzuak edo indarreko legedian baimenduta dauden prestazio, zerbitzu eta jarduerak eskaintzeko behar-beharrezkoak diren datuak baino ez ditu jasoko.\nDatuak babesteko politika honek aldaketak jasan ditzake etorkizunean, baldin eta legedia, jurisprudentzia edo Datuak Babesteko Espainiako Agentziaren edota eskumena duen agintaritzaren irizpideak aldatzen badira. Hori dela eta, webgune honen titularrak beretzat gordeko du testu hau aldatzeko eskubidea, testua webguneetara sartzeko unean indarrean dauden lege- edo jurisprudentzia-berritasunetara edo sektoreko praktiketara egokitzearren.\nAurreko kasuetan, webgune honen titularrak web-orri honetan iragarriko ditu egindako aldaketak, praktikan jarri aurretik, behar besteko aurrerapenarekin.\nPosta elektroniko bidez edo inprimaki elektronikoen bitartez emandako datu guztiak datu pertsonalak babesteko indarrean dagoen araudiaren arabera tratatuko dira. Nolanahi ere, isilpeko izaera izango dute informazio hori kudeatzen duten webgune honen titularraren langileentzat.\n3. Datuak uzteko borondateari eta haren ondorioei buruzko informazioa\nWebgune honen Erabiltzaileei jakinarazten zaie datuak jasotzeko inprimakietako galderei emandako erantzunak BORONDATEZKOAK direla. Dena den, eskatutako datuak emateari uko egiten bazaio, ezin izango dira eskuratu gure zerbitzuak.\nWebgune honen titularrak eskainitako zerbitzuei buruzko webguneetan dauden inprimakien inplementazioaren bitartez emandako datuak tratatu eta datu pertsonalen fitxategi batean sartzeko baimena ematen dute Erabiltzaileek. Webgune honen titularraren ardura da fitxategi hori, eta Erabiltzaileak agiri honen hasieran emandako helbidean gauzatu ditzake dagozkion eskubideak.\n4. Erabiltzaileek beren datu pertsonalak eskuratu, zuzendu, baliogabetu, mugatu, eraman eta horien aurka agertzeko eskubideei buruzko informazioa.\nAurreko puntuan idatzitako moduan bildutako datuen gainean, datuak babesteko araudian adierazitako eskubideak gauzatu ahalko dituzte Erabiltzaileek. Aurreko paragrafoan aipatutako eskubideak gauzatzeko, Erabiltzaileek eskaria igorri beharko dute, idatziz eta sinatuta, eta NANaren edo Pasaportearen fotokopia atxikita, agiri honen goiburuan adierazitako helbidera.\nEra berean, Erabiltzaile batek ez badu informazio profesionalik jaso nahi ez posta elektronikoz ez beste edozein bidetatik, hori jakinarazi ahalko du edozein bidetatik, baldin eta jasota gelditzen bada webgune honen titularrak eskaria aipaturiko helbidean jaso duela.\n5. Gordetzen diren datuei buruzko informazioa: zenbat denboraz eta zertarako gordetzen diren..\nWebgunean dauden inprimakietan bildutako datuak baino ez. Egiten dizkiguten kontsultei edo galderei erantzuten lagunduko digun informazioa bakarrik bitzen da. Informazio hori webgune honen titularrak jasotzen du eta inoiz ez zaie saltzen, lagatzen edo alokatzen beste enpresa batzuei.\nWebgune honen titularra da datu pertsonalen fitxategi horien arduraduna. Fitxategiak webgune honen titularrak sortu ditu beretzat, Erabiltzaileekin duen harremana kudeatzeko eta mantentzeko, erakundearen produktuak merkaturatzeko eta horiei buruzko informazioa emateko, eta sustapen- eta publizitate-jarduerak egiteko.\n5.2. Zenbat denboran zehar\nHasiera batean, harremana betetzeko behar-beharrezkoa den denboran zehar baino ez dira gordeko datu pertsonalak. Legezko obligazio edo arau batek hala xedatzen duenean baino ez dira gordeko denbora gehiagoz. Hala dagokionean, erakundearen prozedura seguruei jarraituz ezabatuko dira datu pertsonalak, arlo honetan eska daitezkeen bermeekin.\n5.3. Zer xederekin\nEra berean, jakinarazten dizugu datu-baseetako informazioa Erabiltzaileak identifikatzeko eta erregistratuta dauden Erabiltzaileen azterketa estatistikoak egiteko erabil daitekeela.\nDatu-bilketako prozesuan, eta datuak eskatzen diren guztietan, datu-bilketa derrigorrezkoa ala borondatezkoa den jakinaraziko zaie Erabiltzaileei; eta ondorioztatu ezin den kasuetan, webguneetan eskainitako eduki batzuk (eduki profesionalak, arau-dibulgazioak, txatak, foroak, etab.) Erabiltzaileen esku jartzeko haien ezarpena beharrezkoa dela eta legez ezarritako gainerako baldintzak ere jakinaraziko zaizkie.\n6. Erabiltzailearen konpromisoa.\nDatuak eskuratzeko orri batean edo batzuetan datuak sartzeak pribatutasun politika, erabilera-baldintza hauek, Lege Oharra eta cookien erabilera (halakorik balego) onestea dakar. Horrenbestez, lege-oharren eta erabilera-baldintzen gaineko informazioa jaso duzula ulertuko da; halaber, webgune honetan parte hartzen eta nabigatzen duzun bitartean baldintza horiek guztiak betetzeko konpromisoa hartzen duzula ulertuko da.\n7. Erabiltzailearen berariazko baimenik gabe formazioaren sektorekoak ez diren hirugarrenei datuak ez transmititzea\nEra berean, Erabiltzaileari bere datuak hirugarrenei emateko aukerari buruzko informazioa eman zaionean eta hark baimena eman duenean edo legezko salbuespenak daudenean izan ezik, webgune honen titularrak ez du webgune hauetako erabiltzaileen datu pertsonalik saldu, alokatu edo lagako.\n8. Informazio profesionala banatzeko zerrendetan baja ematea\nNoizean behin, webgune honen titularrak mezu elektronikoa bidaliko du, webgune honen titularraren webguneetan egindako hobekuntzak edo haietan dauden berritasunak jakinarazteko. Erabiltzaileak noiznahi eman dezake baja, mezu elektronikoa bidalita agiri honen goiburuan adierazitako helbide elektronikora.


“Albiste pozgarria da herritarrentzat UPNren traben gainetik Iruñerrian ETB ikusi ahal izatea” | EA - Eusko Alkartasuna\nHasiera » Berriak » “Albiste pozgarria da herritarrentzat UPNren traben gainetik Iruñerrian ETB ikusi ahal izatea”\n“Albiste pozgarria da herritarrentzat UPNren traben gainetik Iruñerrian ETB ikusi ahal izatea”\nArgitaratua honek egina: Prentsa Bulegoa data Abe 12, 2013 honetan: Berriak, Euskara, Nafarroa\nUPNk Europako gomendioak alboratuz eta euskararen normalizazioaren aldeko ekimen guztiak oztopatuz jarraitzen du lotsagabe, horregatik, EAk lanean jarraituko du nafarren hizkuntz eskubideak bermatu daitezen\nEusko Alkartasuna alderdiaren arabera albiste benetan pozgarria da eta positiboa gizarte osoarentzat, ETBk Iruñerriko Erreniegako eta Ezkabako seinale analogikoa digitalizatzea, eta beraz, bihartik aurrera zonalde horretako herritarrek euskara hutsezko telebista bakarra LTD bidez ikusi ahal izatea. Aurrerapauso honekin irtenbidea ematen zaio, azkenerako, nafarroako gizartearen aspaldiko eskari bati eta, agerian gelditzen da, halaber, Iruñerrian ETBren emisioa bermatzeko prozesuan azaldutako traba guztiak interes politikoekin eta borondate faltarekin lotuta zeudela.\nAlbiste horren aurrean Nafarroako Gobernuak erakutsitako jarrera erabat onartezina da; berriro ere, UPNk, euskaren aurkako bere obsesio horretan, Nafarroan dagoen hizkuntza aniztasunaren aurka egiten du modu sistematikoan. Jarrera lotsagabe eta onartezinarekin, egunez egun, Hizkuntza Gutxituen Europako Gutunean jasotako oinarrizko eskubideak urratzen dituzte baita Europatik Nafarroari espreski eginiko eskakizunak ere, besteak beste, euskara hutsezko telebista bat bermatzea. Eta horretan dihardute. Nafarroako Gobernuko jaun-andereok, ilegala hori da, Europako itunak urratzea.\nBistan denez, UPNren eta PPren erantzuna beti da bera, hizkuntza eskubideen alorrean aurrera pausoak ematearekin loturiko edozein ekintza eta ekimen oztopatu, ezkutatu edo galaraztea. Horren adibide garbia da, Nafarroako eta Espainiako Gobernuek ETB ikustea ahalbidetzen zuen antena bat jartzeagatik EAren aurka hasitako gurutzada, 54.000 euroko zigor ekonomikoa ezarriz eta gaia Auzitegi Nazionalera bideratuz.\nEusko Alkartasunak lanean jarraituko du euskararen normalizazioaren alde, ETB Nafarroako eremu geografiko osoan ikustearen alde, eta nafarrek komunikazio alorrean eta gainontzeko alor guztietan dituzten hizkuntza eskubidea errespetatu eta bermatzearen alde.


Euskal Buztingintza Museoa - alavaturismo - web.araba.eus\nEuskal Buztingintza Museoa - alavaturismo\nOllerieta – Euskal Buztingintza Museoa EUS\nEuskal Buztingintza Museoa Elosua udalerriko Ollerieta auzoan dago. Natura edertasun handiko landa inguru batean dago museoa, Urkiolako eta Gorbeiako Parke Naturalen artean, Arabako urtegien ertzean.\nEraikina birgaitutako antzinako lapiko denda bat da, 1993an publikoari irekitakoa. Blanka Gomez Segurak jarri zuen martxan leheneratze osoko asmo handiko proiektu hori.\nLapiko denda, 1711. urtean eraikitakoa, Ortiz de Zarate familiaren hainbat belaunaldik lan egiteko erabilitako lehengo buztingintza tailerra zen. 1958. urtean, Urrunagako urtegia eraikitzeko obrak amaitu zirenean eta buztinlariek hornitzeko baliatzen zituzten lurrak urak hartu zituenean, jarduera bertan behera utzi behar izan zuten, ez baitzuen haien lehengai nagusia, buztina hain zuzen, ur azpian geratu baitzen.\nEraikinaren ondoan antzinako labe izugarria dago. Lau angeluko oinplanoa da eta bederatzi metroko altuera dauka. Mendetan zehar labe horren barnealdean milaka pieza egosi ziren 1958. urtean jarduera gelditu zen arte. 1993. urtetik Euskal Kultura Ondarearen Inbentario Nagusian monumentu gisa gehitu zen.\nBuztingintza Museoko jarduera erakargarrienetako bat produkzio tailerra bisitatzea da. Bertan, buztinlariak lanean ikus daitezke eta lan egiteko teknikei eta metodoei buruzko azalpen oro jasotzen da.\nTailerrean piezak nola egiten diren ikus daiteke, baita mila graduko tenperaturaren inguruan lehen aldiz laberatu aurretik erdiko lana ere.\nOntzien esmalteztatua eta dekorazioa prozesu baten amaiera da. Esmalteztatu eta dekoratu ostean, bigarren aldiz laberatzen dira, esmalteak beirazteko eta koloreak ezartzeko. Amaitutako piezak salgai jartzen dira.\nHorrez gain, museoaren dendan buztingintza tailerrean egindako piezak salgai jartzen dira. Antzinako piezen erreprodukzioak, jatorrizko ezaugarriekin eta tamainarekin, egiten dira. Halaber, jatorrizko piezak eta dekorazioak oinarri dituzten diseinuak gehitu dira eta ontzi garbigailuan eta mikrouhin labean erabil daitezkeen zeramikazko material berriak gehitu dituzte. Piezak aginduta ere egiten dira.\nGasteiztik N-240 errepidea hartu behar da (Barazar norabidean), 20 bat minutu.\nBilbotik (ordubeteko bidaia) N-240 errepidea hartu behar da. Museoa errepidean bertan dago, Ubide eta Legutio artean.\nDonostiatik, berriz, A-8 autobidea hartu behar da Durangora arte eta gero Durango Legutiorekin lotzen duen eskualdekoa.\nOLLERIETA - EUSKAL BUZTIGINTZA MUSEOA\nOllerieta kalea 9 Elosu\n+34 945 455 145\nEuskal Buztingintza Museoa.


Haurren yoga buruzko liburuak | Apg29\nHaurren yoga buruzko liburuak\nYoga eskola eta haurtzaindegi hartzen.\nBaina, zer gertatzen ari da orain? Beno, yoga da Hinduismoa lotuta, askatasunez praktikatu ahal izango dira, bai haurtzaindegiak eta eskolak ere!\nYoga aurkeztu haurtzaindegiak eta eskolak Suediako haurrentzat. Denbora hitz egiteko garaia da!\norain eskolaurreko eta eskola aldaketa handi bat ikusten dugu. Suedian Eskolak izan antzina naturaren kristau, ereserki eta goizean Debozio parte.\nOndoren etorri zen garai batean, ikastetxe elementu Christian aske ziren. Ondoren hau orain irudian aldatu berriro, eskolaurreko eta eskola bezala orain yoga ireki.\nda politikarien liderra da eta eskola agintariek azpimarratu nola garrantzitsua da gure eskolara da religiously neutral izateko. No Christian edo beste edozein erlijio inpaktua gertatuko da.\nAzken hauxe da gobernuak hori ateratzen dira promesa hori ez da gehiago onartzen dituzten. proposamena helburuak honek eskolako haurrak dira eraginak erlijiosoa jasan gelditzeko.\nHori orain ahalbidetzen hau eta dio ez dela erlijioa buruz, besterik ikuskizunak nola religiously ezjakinak edo inozoa zara. fi The no doan haurrekin yoga askatuz justifikazio onargarri NNS.\nAurretik a fl ertal elementuak ere Hinduismoa konexio erakusten dugu. Hemen fi ez NNS espazio hau prestatzerakoan, baina azpimarratzea, izan ere, yoga dela leku nagusia dauka Hinduismoa hori, ezin azaldu urruntzen nahi dugu. Hitza "yoga" onena da "salbazioa" gisa itzulita. Horrela erlijio kontzeptu argi.\nere aipatu daiteke gehien Hindu Eskrituretako guztien hedatuago mendebaldeko munduan duten Bhagavadgita da. Liburu honek Hindu jainko Krishna, yoga maisua aurkezten. Ezin Hinduismoa konexio argiagoa izan? Nahiz eta Hezkuntza gestio gai hau aurkitu out izan behar du.\nSuposatzen da eskola eta preschools da yoga publizitatea egiteko leku bat izango da? Orduan ere behar beste erlijio inprimakiak eta adierazpen espazio berean yoga duela duzu.\nBatzuentzat, hau eragina modu bat da, eta horrek yoga interesa txikitatik sortzen da. Interes hori gero garatu daitezke izateko tutoreak, big dirua irabazten duten yoga interesa piztu berarekin ikastaroak izena emateko.\nIt txikiena yoga ere errugabe bat bezala ikusten da, gero gehien yoga forma indartsu, kundaliniyogan garatzeko. fi, kasu askotan, non jende asko jasan izan denean yoga forma hau praktikatzen NNS. Informazio gehiago ikusi: http://kundalini.se\nBa Agentzia Nazionalak haurrentzat yoga ahalbidetuz erantzule, eta horrek zerbait ate bat izan daiteke, azken finean, buruko gaixotasuna eramaten?\nArtikulu aldizkari da sugarrak zenbakiak bi urte 2018th


Apple Watch Series 3ren arrakasta prezio estua da Mac-ekoa naiz\nApple Watch Series 3ren arrakasta prezio doitua da\nJordi Gimenez | 07/06/2021 17:00 | Apple Watch\nErabiltzaile asko daude galdetzen dutenak Zergatik Apple-k ez dio Apple Watch-eko Serie 3 modeloa saltzeari uzten. Badirudi SE modeloa edukitzeak guztiz serie 3 gabe egin dezakeela, baina hori ez da horrela izango prezioagatik.\nArgi dago hori bata eta bestearen arteko prezio aldea ez da hainbeste baina 3. serieko oinarrizko ereduak 219 euro balio duela esaten dizutenean, hori izarreko produktu bihurtzen da. SE modeloarekin 80 € aldea dira eta, zalantzarik gabe, gailur ona da.\nLogikoa denez, abantailak ez dira berdinak, modelo berriek beti software bertsio hobeak dituzte eta batez ere erabiltzailearentzako funtzionalitate gehiago, baina Batzuetan, erabiltzaile askorentzat bazter daiteke eta are gehiago gazteak direnean. Gazte horiek 3. serieko modelo honen bezero potentzialak dira eta oinarrizko beharretarako nahikoa baino gehiago da.\nLitekeena da Applek merkaturatzeari uztea laster estresa litzatekeela baina ez dago horretarako data argirik, beraz, dagoeneko eredu bat gehiago izaten jarraituko duela pentsatzen dugu. 219 mm-ko modeloaren 38 euroak edo 249mm-ko 40 euroak bihurtu sarrera-maila produktu ezin hobea erloju adimendun batean gehiegi gastatu nahi ez dutenentzat eta sinplementatu oinarrizko funtzio gehiago behar dituzte, hala nola, jakinarazpenak jasotzea, mezu elektronikoak, deiak eta ezer gutxi.\nOrduan, dagoeneko SE modeloaren 299 eurora salto egin genuen, prezio baxutik apur bat aldentzen den erlojua eta, seguru asko, oraingoz saldu diren erlojuetako bat ere bada. Egia esan, Apple-ren estrategia ona da beti alde horretatik.\nArtikuluaren bide osoa: Mac-ekoa naiz » Apple produktuak » Apple Watch » Apple Watch Series 3ren arrakasta prezio doitua da\nJarraitu I'm from Mac-ekin WWDC 2021eko hitzaldi nagusiarekin\nJony Ive-k Apple-ko 4 lankide ohi kontratatu ditu bere diseinu estudiorako


Gozatuz, lehiatzera | Kirola | Berria\nTeknika, arintasuna, abilezia eta dotorezia. Horiek guztiak biltzen ditu Mikel Mardones gimnastak (Bilbo, 2000), eta horrek eman dio Bakun egingo den Munduko Txapelketan parte hartzeko aukera. 17 eta 21 urte artekoen multzoan lehiatuko da, ostegunetik igandera, tranpolineko gimnastikako minitranpolin bikoitza modalitatean. «Gogotsu» eta «ilusioz» helduko dio erronkari.\nBilboko Buelta ta Saltoka klubean aritzen da Mardones, eta Txurdinagako kiroldegian entrenatu ohi da. Lehen esperientzia izango du Munduko Txapelketa batean, eta gozatzeko asmotan bidaiatu du; Azerbaijanen daude jada hura eta Iker Villagra entrenatzailea talde teknikoan dago. Azken astea «luze» egin zaiela aitortu dute.\nHelburuen inguruan galdetuta, txapelketaz disfrutatzea izango da gakoa, baina finalerako sailkatzeko borrokatu nahi dute. Hala dio Mardonesen entrenatzaileak: «Gure helburua munduko txapelketara iristea zen. Eta behin han, finalera pasatzea. Aukera baduela uste dugu». Mardonesek dio prestatu dituen saltoak «ondo» egitea nahiko lukeela, eta badu zerbait berezia gordea finalerako: «Zailtasun handia duten jauziak prestatzen ari gara, eta finalerako bi salto ezberdin ditut. Adibidez, horietako bat jauzi nagusi hirukoitza litzateke. Salto hori egin, eta zutik amaitzeko gogotsu nago». «Azken traka» moduan definitu du Villagrak.\nMunduko Txapelketan aritzea «merezitako saria» duela uste du haren entrenatzaileak. «Lan handia egin du. Eta ez bakarrik azken urte honetan». Halere, Mardonesek dio ez zuela espero han egotea. «Uste dut oraindik ez dudala guztiz barneratu, eta bueltatzean apur bat kontzienteago izango naizela. Orain amets batean bezala nago». Eguna gerturatzen ari den heinean, hasi dira urduritasun zantzuak sumatzen.\nZiur da Villagra talde teknikoan egoteak mesede egingo diola. «Oso lagungarria izango da. Iker beti egon da hor, entrenamendu eta txapelketa guztietan, txikitatik, eta oso ondo ezagutzen nau. Oso urduria naiz, eta Ikerrek asko laguntzen dit». Bidelagun ona du. Gainera, konfiantzaz beteta iritsiko da, urrian egin zen Espainiako Txapelketan lehen postua eskuratu baitzuen. «Oso pozik geratu nitzen. Presio handia nuen. Banekien lehiakide guztietatik ni bakarrik noala Munduko Txapelketara, 17-21 mailan, eta ongi aritu beharko nuela. Halere, nahiko lasai egon nintzen, eta pozik nago izandako jarrerarekin». Gaineratu du txapeldun izatea lortutakoan Munduko Txapelketan parte hartzea «merezi» duela sentitu zuela: «Orain, esperientziaz disfrutatu nahi dut».\nVillagrak azaldu du gimnasta «langilea» dela Mardones, eta «tematia»: «Zerbait buruan sartzen bazaio, lortu arte jarraitzen du». Eta nabarmendu du: «Oso gimasta ona da». Horrez gain, beti laguntzeko prest dagoela dio. Dituen indarguneak aztertu ditu: «Gimnasta altua eta argala da. Beraz, arrisku jauzi nagusiak eta birak egitean, zeharkako birak egitean, oso politak egiten ditu. Hori da haren jauzi onena: saltoa birekin». Etorkizun oparoa aurreikusten dio. Horretarako, baina, konfiantza gehiago izan behar duela dio. «Bere burua da bere trabarik handiena».\nMardonesek berak ere «burugogorra» dela dio, eta helburua lortu arte ez duela «deskantsatzen». Pixkanaka urduritasuna kudeatzen ikasten ari dela azaldu du, eta bilakaera izan duela gimnasta gisa. «Ez bakarrik saltoen zailtasunean, baita jarreran ere. Nire aurreneko txapelketetan, beti ari nintzen negarrez, edo gaixotu egiten nintzen. Orain, jada apur bat kontrolatuz noa, eta ez naiz hain urduri jartzen».\nPasioz hitz egiten du gimnastikaz. «Betidanik gustatu zait hegan egitea, bueltak ematea. Gainera, deskonektatzeko ere balio dit».\nMardonesek 9 urte zituela izena eman zuen gimnastikan, baina betidanik izan du saltokari sena. «Festak zirenean-eta, beti esaten nien gurasoei ohe elastikoetara joan nahi nuela. Neure kabuz egiten nituen jauzi nagusiak, aurrera eta atzera». Hala, ohe elastikoak zeuden klub bat zegoela jakin zuen Mardonesen aitak, eta alabarentzat aproposa zela iritzi. Baita asmatu ere. «Nire izena eman zuen, eta hor geratu naiz betiko».


Gernika-Lumoko Udala - Bihartik aurrera erdi aroko azoka esoterikoa eta beldurrezkoa Gernika-Lumon\nBihartik aurrera erdi aroko azoka esoterikoa eta beldurrezkoa Gernika-Lumon\nOstiralean hasi eta igandea arte egingo da Gernika-Lumon Erdi Aroko azoka tradizionala, hamalaugarren aldiz, eta ohi legez, Merkatu Plazan. Aurten azoka honen gaiak esoterismoa eta terrorea izango dira. Hiru egun horietarako antolatu diren ekintzak adin guztietarakoak dira, eta 50 postutik gora egongo dira.\nIkuskizun ugari egongo da ikusteko eta egiteko, malabaristak, erdi aroko armak erabilita borroka-antzerkiak, balezta tiraketa, falkoneria erakusketa, tortura tresnen erakusketa eta beste asko. Bestela ere, «bertaratzen direnek Erdi Aroko errezetak dastatzeko eta larruzko artisau-lanak, zeramikazko eskulanak, burdin lanak eta lore lehorrak eta lurrinak ere erosteko aukera izango dute», Iñaki Gorroño Azoka eta Merkatu zinegotziak adierazi duenez. Akelarrea antzeztuko dute, ekitaldiak ere ikusi ahal izango dira eta Inkisizioaren gaineko kalejira ere egongo da.\nAzoka Gernika-Lumoko Udalak antolatu du, eta zabalik egongo da ondorengo egun eta ordutegietan: bihar, barikua, 17:30etik 21:30era,zapatuan 11:00etatik 14:30era eta 17:00etatik 22:00etara eta domekan 21:00etan bukatuko da.


Larruazal - Wikipedia, entziklopedia askea.\nArtikulu hau gizakien eta beste zenbait animalien azalari buruzkoa da; gizakiaren azala gaitzat duena beste hau da: «Giza azal»\nAzala edo larruazala gizakien eta beste ornodunen gorputza estaltzen duen kanpoko geruza da. Organismoaren organorik handiena da, batez beste 4.1 kg pisatzera hel baitaiteke. Hiru funtzio nagusi betetzen ditu: babesa, erregulazioa eta sentsazioen harrera.\nBestelako animalien kanpoko geruzek, artropodoen exoeskeletoa kasu, garapenaren jatorria, osaera kimikoa eta egitura desberdina dute. Ugaztunetan, larruazala tegumentu-sistemaren organo bat da, ektodermoko ehunaren hainbat geruzaz osatuta dagoena. Organismoaren tegumentua osatzeaz gain, muskuluak, hezurrak, lotailuak eta barne-organoak babesten ditu. Ugaztun guztiek dute ilea larruazalean, baleek, izurdeek eta fozenidoek izan ezik. Larruazala ingurumenarekiko ukipenean dagoen organoa izanik, kanpo-faktoreen aurreko defentsarako lehen hesia da. Adibidez, patogenoen aurkako babesean, larruazalaren eginkizuna ezinbestekoa da, baita uraren galera ekiditeko ere. Bestelako funtzio batzuk dira isolamendua, tenperaturaren erregulazioa eta D bitaminaren ekoizpena.\nLarruazalaren lodiera organismoan duen kokapenaren araberakoa da. Gizakietan esate baterako, begien azpikoa eta betazaletakoa gorputz osoko larruazalik finena da, 0.5 mm-ko lodiera duelarik, eta horregatik, adinaren seinaleak agerian uzten dituzten lehen gorputz-atalak dira begiak inguratzen dituzten azal horiek. Organismo osoko larruazal lodiak aldiz, eskuen barnealdekoa eta oinazpikoa dira, 4 mm-ko lodiera izanik. Gainera, larruazal-egitura sekundario izeneko zenbait egitura larruazaletik eratorritakoak dira: ileak, azazkalak, gantz- eta izerdi-guruinak. Larruazaleko gaixotasunak aztertzeaz eta tratatzeaz arduratzen den medikuntzaren alorra dermatologia da.\n1 Larruazala gizakietan eta bestelako ugaztunetan\n1.1.2 Xafla basala\n1.1.4 Hipodermia edo larruazal azpiko ehuna\n1.3 Larruazalaren zahartzapena\n2 Larruazala gainontzeko animalietan\n2.3 Hegaztiak eta narrastiak\nLarruazala gizakietan eta bestelako ugaztunetanAldatu\nOro har, ugaztunen larruazala bi geruzaz osatuta dago: epidermisa eta dermisa, zeinak hurrenez hurren ektodermotik eta mesodermotik eratorriak diren. Epidermiak gorputzaren azala estaltzen du; eta beraz, kanpo-ingurunearekiko kontaktuan dago. Dermia aldiz, epidermiaren azpian kokaturiko geruza da. Dermiaren azpian hipodermis izeneko geruza dago. Aipaturiko geruzetako bakoitzak funtzio eta osaera ezberdinak ditu.\nEpidermisa gorputzaren geruzarik kanpokoena da. Gorputzaren azala babesteko geruza bat osatzen du, uraren galera eta patogenoen sarrera ekiditen laguntzen duena. Geruza honetako zelula mota nagusia keratinozitoak dira baina, horiez gain, larruazalari pigmentazioa ematen dioten melanozitoak, babes immunologikoa ematen dioten Langerhans zelulak eta linfozitoak ere bertan kokatzen dira. Epidermiaren hazkundea konstantea da baina beti mantentzen du lodiera berdina, ezkatatze prozesua dela eta. Epidermiaren sakonean dagoen hozi-geruzan kokaturiko zelulak oso maiz zatitzen dira, eta bertatik sortutako zelula berriek progresiboki migratzen dute kanpo-azalerantz. Prozesu honetan zehar, keratinozitoek antolamendu-maila altua lortzen dute eta desmosoma deritzen zelula-loturak osatzen dituzte. Horri eta keratinozitoek jariatzen duten keratinari eta lipidoei esker, larruazalari erresistentzia mekanikoa ematen dion zelulaz kanpoko matrizea osatzen da. Keratinozito berriak azken geruzara iristen direnean, naturalki erortzen dira. Prozesu osoa betetzeko beharrezko denbora gutxi gorabehera 4 astekoa da, eta 2 astekoa edo gutxiagokoa baldin bada, prozesu patologikotzat hartzen da. Epidermiari mikroskopikoaren bidez behatzeko erabiltzen den tindaketa ohikoena hematoxilina eta eosina bidezkoa da.\nEpidermis-geruzak ez du odol-hodirik, baina sakoneko geruzetan, dermiaren goiko geruzetatik datozen kapilarrek keratinozitoak elikatzen dituzte.\nEpidermia osatzen duten geruzak ondorengoak dira:\nHozi-geruza. Sakonen kokaturik dagoena da eta nukleo obalatudun zelula zilindrikoz osatuta dago. Geruza bakar bat osatzen dute keratinozitoek, eta horien artean, larruazalari kolorea ematen dioten melanozito gutxi batzuk agertu ohi dira.\nGeruza arantzatsua. Nukleo borobildun eta zitosol basofilodun poligono itxurako zelulek osatzen dute. Geruza honen izena zitosolaren luzakinek duten arantza moduko morfologiatik dator. Morfologia horren eragilea zitokeratinazko zuntz-kontzentrazio altua da.\nGeruza pikortsua. 3 eta 5 zelula-geruza bitarteko sakonera izan ohi du eta zelularen zitosolean keratohialinazko pikor basofiloak agertzen dira. Keratohialina keratinaren substantzia aitzindaria da. Keratinozitoak epidermiaren azken geruzara iristean, barneko edukiak (keratina) zelulartera askatzen dituzte.\nGeruza gardena. Ezaugarri eosinofiloak dituen gune oso fina edukitzeagatik bereizten da. Geruza honetan dagoeneko, geruza pikortsuan degradatzen hasitako zelulen nukleoak desagertuta egoten dira.\nGeruza korneoa. Geruza hau nukleorik gabeko zelula (zelula hilak, korneozitoak) zapal eta keratinizatuz osatuta dago, zelula korneo ere deritzenak. Eosinofiloa da eta epidermiaren geruzarik lodiena da. Korneozitoen osagai nagusia keratina da, eta egunero, korneozito-geruzak askatzen dira epidermitik.\nEpidermisa eta dermia xafla basala izeneko zuntzezko geruza fin baten bitartez bereizita daude, zeina bi geruza horietako zelulen jariakinez osatuta dagoen. Beste hitz batzuetan esanda, zelulek jariaturiko matrize estrazelular espezializatu bat da. Funtzio nagusia da zelulen eta molekulen garraioa kontrolatzea, baina hazkunde-faktoreen eta zitokinen erreserba-gune bezala ere jokatzen du, beharrezkoa denean (orbainketa-prozesuan, esaterako) horien jariapena bermatzeko.\nEpidermiaren azpian kokaturik dagoen geruza da eta proteoglikanotan eta azido hialuronikotan txertatutako kolageno-zuntzen eta zuntz elastikoen presentzia handiagatik bereizten da. Zuntz horiek modu paraleloan antolatuta daude eta larruazalari elastikotasuna eta aldi berean konsistentzia emateaz arduratzen dira. Horrez gain, gorputza estres eta presio ezberdinen aurrean babesten du dermiak. Histologiari dagokionez, bi geruzatan banatuta dago:\nGeruza papilarra (dermi papilarra). Azalekoena da eta dermiaren % 20 osatzen du. Ehun konektibo laxoz eta III motako kolageno-zuntzez osatuta dago. Izena epidermirantz luzatzen diren hatz itxurako papila izeneko egituretatik dator. Papila horiek epidermiaren eta dermiaren arteko lotura sendotzen dute.\nGeruza erretikularra (dermi erretikularra). Geruza sakonena da eta dermiaren % 80 da. Ehun konektibo dentsoz, I motako kolageno-zuntzez eta zuntz elastikoz osatuta dago. Mastozito, erretikulozito eta makrofago izeneko zelulak ageri dira bertan.\nDermiaren egitura zehatzago azaltzeko, ondorengo antolamendua hartu behar da kontuan:\nIle-folikulua. Ilearen sorreran gertatzen den larruazal-egitura.\nIlearen muskulu zutitzaileak. Muskulu hauek dermitik ile-folikuluraino hedatzen dira. Muturreko egoeretan (gehiegizko hotza, estresa edo beldurra), nahi gabe uzkurtzen dira eta piloerekzio izeneko fenomenoa gertatzen da.\nNerbio-bukaerak. Ukimenaz gain, beroarekiko, hotzarekiko, presioarekiko eta minarekiko sentsibilitatea ematen diote larruazalari.\nGantz-guruinak. Gantza jariatzen duten egiturak dira. Gantzak larruazalaren eta ilearen gainazalak inguratzen eta babesten ditu, eta deshidratazioa ekiditen du. Gantza kolesterolez, triglizeridoz, gatz mineralez eta proteinaz osatuta dago. Guruin mota honek ile-folikulu batera jariatzen du gantza eta ez da agertzen esku-ahur eta oinazpietan.\nIzerdi-guruinak. Urez eta gatz mineralez osatutako likidoa jariatzen dute, hau da, izerdia. Kanpoarekiko kontaktua larruazalaren azaleko poroen bidez egiten dute. Bi izerdi-guruin mota bereizten dira: alde batetik ekrinoak, gorputz osoan zehar sakabanatuta daudenak, eta bestetik, parakrinoak, gune espezializatuetan soilik (besapeetan, gune pubikoan...) agertzen direnak.\nOdol-hodiak eta hodi linfatikoak. Epidermiak odol-hodirik ez duenez, dermiko odol-hodiak arduratzen dira larruazala elikatzeaz eta bertako zelulen hondakinak kanporatzeaz.\nHipodermia edo larruazal azpiko ehunaAldatu\nBatzuetan azaleko faszia ere esan izan zaio eta ez da larruazalaren geruzatzat hartzen. Dermiaren azpian kokaturik dago, eta zuntzetan ugaria den ehun konektibo laxoz osatuta dago, inguruko ehunekiko (muskuluak, hezurrak...) lotura egonkorrak bermatzeko. Ehun honetan, adipozitoak deritzen zelulak daude, zeinak gantz-erreserba eta isolatzaile moduan jokatzen duten. Horrez gain, fibroblastoak eta makrofagoak ere aurki daitezke. Hipodermian ageri diren egitura nabarmenenak ondorengoak dira:\nOdol-hodiak eta hodi linfatikoak. Dermia elikatzeko funtzioa dute oro har.\nLarruazal-nerbioak. Nerbio-sortak eta nerbio-bukaera txikiak bidaltzen dituzte epidermira.\nLarruazal-lotailuak. Osotasunean, retinacula cutis deritzon egitura osatzen dute. Dermia sakoneko fasziarekin erlazionatzen dute eta larruazalaren organoen azalean zeharreko mugimendua ahalbidetzeko eta errazteko funtzioa dute. Oso garatuta daude ugatzetan.\nLarruazalaren azala ez da laua, askotariko formak eta irudiak sortzen dituzten sakonuneak eta marrak ditu. Adibidez, hatzen ertzetan marraz edo toles mikroskopikoz osaturiko morfologia bat eta bakarra da pertsona bakoitzean.\nTolesak eta sakonuneak. Artikulazio ororen alde dortsalean ageri dira, baita horiek zeharo luzaturik daudenean ere. Hatzak, ukondoak eta eskumuturrak besteak beste.\nZimurrak. Muskuluen uzkurketaren eragina pairatzen dute, mugimendu edo larruazalaren posizionamenduengatik, adibidez, artikulazioetako tolesguneak.\nLarruazal-poroak. Izerdi- edo gantz-guruinen kanporanzko irekiguneak dira.\nOrganismoaren zahartzapen prozesuan zehar larruazalaren egiturak aldaketa nabarmenak pairatzen ditu. 30 eta 80 urte bitartean, epidermia progresiboki mehetzen da, eta dermiaren eta epidermiaren arteko kontaktu-azalera gutxitzen da. Horrek hauskortasuna areagotzen du eta traumatismo arinek eragindako babak agertzeko probabilitateak emendatzen ditu. Melanozitoak 30 urtetik aurrera hasten dira kopuruz jaisten, 10 urteko % 8 eta % 20 artean zehazki, eta larruazalean lentigo deritzen orbanak eragiten dituzten melanozito-metaketak eratzeko joera izan ohi dute. Bestalde, zelulak zahartzen doazen heinean, minbizia eragiten duten mutazioak jasateko joera handiagoa izaten dute. Prozesu horien guztien agerraldien abiadura handiagoa da eguzkitiko izpi ultramoreen erradiazio bortitza jasan duten indibiduoetan. Larruazalaren endekapena areagotzen duen beste faktore garrantzitsu bat tabakoaren kontsumoa da, zeinak aurpegiko zimurrak eta itxura zaharkitua eragiten dituen. Ondorio horiek gertatzen dira tabakoak zuntz elastikoen loditzea eta zatitzea, eta geruza korneoaren hidratazio-mailaren gutxitzea eragiten dituelako.\nSaguen larruazalaren kasuan ikusi den moduan, estres oxidatiboak zelulen seneszentzia eta adinaren adierazle diren fenotipoak eragin ditzake. Hori ekiditeko, superoxido dismutasa (SOD2) deritzon entzima batek estres oxidatiboaren aurka babesten du larruazala: SOD2 entzimaren defizientzia duen sagu batekin egindako esperimentuan agerian utzi zen seneszentzia, DNA nuklearraren endekapena eta keratinozitoen garapenaren oztopoa indartzen direla.\nLarruazalean hainbat gaixotasun gara daitezke. Hauek dira ohikoenak:\nLesio traumatikoak, erredurak esaterako.\nEnbriogenesian zehar epidermia bi geruzatan banatzen da: peridermia eta xafla basala. Xafla basala gainerako geruzen aurrekari moduan mantentzen da bizitza osoan zehar, eta zelula berriak sortzen ditu. Egoera hori dermiak ekoizten dituen seinale autokrino (eraldaketarako β hazkunde-faktorea) bati eta seinale parakrino (keratinozitoen hazkuntza faktorea) bati esker mantentzen da. Saguetan adibidez, hazkunde-faktoreen gehiegizko adierazpenak azalaren ezohiko lodiera eragiten du.\nIleak eta lumak forma erregularrean garatzen dira larruazalean zehar eta eredu hau erreakzio-difusio sistema baten ondorio dela uste da. Erreakzio-difusio sistema horrek Sonic hedgehog deritzon proteina gene-aktibatzailea eta horren inhibitzailea (BMP4 edo BMP2) konbinatzen ditu, forma erregularreko zelulen antolamendua osatzeko. Sonic hedgehog-ren adierazpena duten epidermiaren zelulen bidez, mesodermoaren zelulen kondentsazioa induzitzen da. Kondentsatutako mesodermoaren zelula-talde horiek beste seinale bat itzultzen diete epidermiaren zelulei, antolaketa egokia har dezaten. Prozesu horretan zehar, epidermiko BMP seinaleek ektodermoan plakodak edo lodiguneak eratzea ekiditen dute.\nBeraz, larruazalaren antolaketa mesodermoaren zelulek definitzen dutela uste da. Hau da, epidermiko zelulek kondentsatzeko agintzen diete mesodermoko zelulei, eta azken horiek osatu behar duten antolamendua zer nolakoa izango den agintzen diete epidermiaren zelulei. Apoen eta arrabioen epidermian oinarritutako transplantazio-esperimentuek agerian utzi dute seinale mesodermikoak mantendu egiten direla espezie ezberdinen artean, baina epidermiaren erantzunak aldiz, espezie mailan soilik mantentzen direla.\nLarruazalak 8 taldetan sailka daitezkeen oinarrizko funtzioak ditu:\nBabesa. Kanpo-inguruneko patogenoen eta gainerako arriskuen aurkako hesi anatomiko moduan jokatzen du. Larruazaleko Langerhans irlak immunitate-sistemaren parte dira, esaterako.\nSentsibilitatea. Sentsazioen harrerarako gaitasun hau hainbat nerbio-bukaerari esker du larruazalak. Nerbio-bukaera horiek ukimena, beroa eta hotza, presioa, bibrazioa eta mina nabaritzeko hartzaileak dituzte. Ondorengoak dira bereiz daitezkeen hartzaileak:\nMeissner korpuskuluak. Ukimen leuna edo ahula soilik nabaritzeko gaitasuna dute.\nKrause korpuskuluak. Hotza nabaritzeko gaitasuna dute.\nPacini korpuskuluak. Presioa nabaritzeko gaitasuna dute.\nRuffini korpuskuluak. Beroa nabaritzeko gaitasuna dute.\nMerkel korpuskuluak. Ukimena hautemateko gaitasuna dute.\nTermorregulazioa. Larruazalak zeregin garrantzitsua du organismoaren barne-tenperaturaren mantentze eta kontrolean. Hori larruazala zeharkatzen duten odol-hodien uzkurketa-lasaitzeei esker da posible, animaliaren beharren arabera bero-galerak erregulatzen baitituzte. Ugaztunetan, ilearen muskulu ile-zutitzaileek bakoitzaren angelua egokitzen dute, ilajeak emandako isolamendu maila erregulatzeko.\nLurruntzearen kontrola eta urarekiko erresistentzia. Larruazalak erlatiboki lehorra eta erdiiragazgaitza den hesi moduan jokatzen du, barne-jariakinen galera ekiditeko. Isolamendu-prozesu horretan, gantz-guruinek jariaturiko substantzia oliotsuek eta gantzek hartzen dute parte. Hala ere, beharrezkoa da iragazkortasun maila jakin bat mantentzea, izerdia bezalako substantziak kanporatu ahal izateko.\nBiltegiratzea eta sintesia. Oro har, lipidoen eta uraren biltegi moduan jokatzen du larruazalak.\nXurgapena. Oxigenoak, nitrogenoak eta karbono dioxidoak larruazala zeharka dezakete kantitate txikitan; animalia batzuek larruazala erabiltzen dute arnasketa-sistema bakar moduan (larruazal-arnasketa). Gizakiaren kasuan, larruzalaren azaleko lehen 0-25-0.40 mm-ak osatzen dituzten zelulak kanpoko oxigenoz soilik baliatzen dira. Horrez gain, sendagai eta farmako batzuk larruazal bidez xurgatzen dira.\nKamuflajea. Larruazala ilajez estalita egon edo ez, ileek, lumek edota bestelako egiturek kolorazio eta estanpatu babesleak ahalbidetzen dituzte zenbaitetan, harraparietatik babesteko helburuarekin.\nD bitaminaren sintesia. Organismoak behar duen D bitaminaren parte bat elikagaietatik eskuratzen badu ere, % 90 larruazalak sintetizatzen du. Sintesi horretarako, ezinbestekoak dira eguzki-erradiaziotik datozen izpi ultramoreak.\nLarruazala gainontzeko animalietanAldatu\nArrainen epidermia oro har zelula biziz osatuta dago eta ia ez du keratinarik. Oro har geruza iragazkora osatzen dute zelula horiek. Arrain hezurdunen (osteiktieak) dermiak tetrapodoenak duen ehun konektibo kantitate oso txikia du, baina horren ordez, espezie askotan egitura oseo babesleak ageri ohi dira, ezkatak hain zuzen ere. Buruhezurraren parte diren hezur dermiko handi batzuez gain, ezkatak ere galdu egin dira tetrapodo gehienetan, narrasti askok eta pangolina bezalako salbuespenek izaera ezberdineko ezkatak dituzten arren. Arrain kartilaginotsuek (kondriktieak) aldiz, ezkaten ordez hortz itxurako dentikulu ugari dituzte larruazalean.\nIzerdi- eta gantz-guruinak ugaztunen ezaugarri esklusiboak dira, baina beste mota batzuetako guruinak ager daitezke gainontzeko ornodunetan. Arrainen kasuan, mukosak jariatzen dituzten guruinak agertzen dira, zeinak isolamenduan, babesean eta uraren aurkako marruskaduraren murrizpenean hartzen duten parte. Horrez gain, pozoin-guruinak, fotoforoak edota substantzia urtsu-serotsuak jariatzen dituzten guruinak ere aurki daitezke.\nMelanina izeneko pigmentua espezie askoren larruazalean agertzen bada ere, arrainetan (eta beste zenbait animalia-taldetan) epidermia ia koloregabea izan ohi da melaninaren presentziari dagokionez. Hala ere, dauzkaten koloreak dermiko kromatoforoei esker sortzen dira, zeinak guanina edota pigmentu karotenoideak gordetzen dituzten.\nAnfibio askoren kasuan, larruazala da arnasketa-organo nagusia. Bi guruin mota izan ohi dituzte larruazalean, mukitsuak eta granulotsuak (serosoak) zehazki. Bi motak elkarrekin kontaktuan dauden 3 sekzio ezberdinetan banatuta daude eta ondorengoak dira: konduktua, erdiko gunea eta albeoloa edo zakua. Konduktua keratinozitoetatik eratortzen da eta larruazalaren geruza ezberdinak zeharkatuz epidermiaren azaleraino iristen da, eta bertan jariakinaren sekrezioa ahalbidetzen du. Albeoloa zaku itxurako egitura da eta guruinaren azpialdeako gunean agertzen da, eta bertako zelulak sekrezioan espezializatuta egoten dira. Albeoloaren eta konduktuaren artean erdiko gunea dago eta hori, gainontzeko bi egituren konexioaz arduratzen da. Oro har, guruin granulotsuak handiagoak izaten dira guruin mukitsuak baino, baina hala ere, guruin mukitsuak kantitate askoz ere handiagoan aurki daitezke anfibioen larruazalean.\nGuruin granulotsuak. Pozoin-guruintzat ere har daitezke, eta hainbat mota bereizten dira sekretatzen duten toxinaren eta horien kontzentrazioen arabera. Taldeka antolatzen dira eta normalean, toxinak hilgarriak izaten dira ornodun gehienentzat. Pozoia guruinaren albeoloan ekoizten da eta bertan biltegiratzen da defentsa-errekazio baten beharra izan arte. Egitura aldetik, konduktuak zilindro forma du baina konduktua heldu bilakatu eta jariakin toxikoz betetzen denean, oinarriak itxura hanpatua hartzen du barneko presioa dela eta. Ondorioz, epidermian putzu itxurako irekiguneak eratzen dira, eta horietatik, jariakin pozointsua gorantz irteten da. Guruin granulotsuen erdiko gunea guruin mukotsuena baino garatuagoa eta helduagoa izan ohi da. Gune hori konduktuaren oinarria inguratzen duten zelulez osaturiko eraztun moduan definitzen da, eta zelula horiek jatorria ektodermo muskulutsuan dutela uste da, sekrezio prozesuan dituzten uzkurketa eta erlaxazio mugimenduak direla eta. Horrez gain, erdiko guneko zelulek guruinaren inguruko muskulu-zuntzen atxikipen-gainazal moduan jokatzen dute. Albeoloa hiru gune edo geruzaz osatua dago. Kanpoko geruza edo tunica fibrosa deritzona estuki konpaktatutako ehun konektiboz osatuta dago, zeinak erdiko geruza aroleko zuntzekin kontaktua duen. Azken geruza horretan, zuntz elastikoak eta nerbioak daude. Azkenik, epitelioa edo tunica dago, guruinaren gainazala isolatzeaz arduratzen dena.\nGuruin mukitsuak. Ez dute pozoinik jariatzen. Anfibioaren larruazal osoan zehar aurki daitezke, eta gorputza lubrikatuta mantentzea da haien funtzio nagusia. Hala ere, badituzte beste zenbait funtzio sekundario batzuk: pH-aren kontrola, termorregulazioa, harrapariei aurre egiteko mekanismoen garapena, komuniazio kimikoa, eta bai patogenoen aurkako propietate biotiko eta birikoak ere. Konduktuak tutu zilindriko bertikal moduan agertzen dira eta geruza epidermikoan dute irekigunea, guruin granulotsuen kasuan bezala. Konduktuaren barnealdea estaltzen duten zelulek beraien ardatz longitudinala 90 graduko angeluak osatuz orientatuta dute, tutua helikoidalki inguratuz. Erdiko guneko zelulek guruin granulotsuetan bezalako funtzioa dute. Anfibioen artean badaude erdiko gune eraldatu bat duten taxoiak baina, hala ere, gehienen egitura bera partekatzen dute. Albeoloak oso sinpleak dira eta bi geruza dituzte soilik, ehun konektibozko geruza bat eta epitelioa, hain zuzen ere. Guruin horiek ez dute tunica fibrosarik, baina horren ordez, epitelioa eta guruinaren muskulua zeharkatzen duten zuntz trinkoak dituzte\nHegaztiak eta narrastiakAldatu\nHegazti eta narrastien epidermia ugaztunenaren antzekoa da: kanpo-azalean zelula hil keratinodunen geruza dute uraren galera sahiesteko. Antzeko egiturak aurkitu dira lehortarragoak diren anfibioetan: igeletan besteak beste. Hala eta guztiz ere, ez dago epidermiaren geruza ezberdinen diferentziaziorik animalia horietan guztietan: zelula moten aldaketa graduala da. Bestalde, ilea ugaztunen ezaugarri bereizgarria da eta, hegaztietan, aldiz, lumak dira elementu bereizgarria. Hegaztiek eta narrastiek azaleko guruin gutxi edukitzen dituzte. Hala ere, funtzio espezifikoetarako egitura batzuk dituzte: zelula feromona-sekretatzaileak narrasti batzuetan, edo guruin uropigeoak hegazti guztietan.\n↑ Schiffman, Harvey Richard, 1934-. (2000). La percepción sensorial. (2. ed. argitaraldia) Limusa ISBN 968-18-5307-5. PMC 49768137. (Noiz kontsultatua: 2019-12-12).\nAzken aldaketa 1 azaroa 2021(e)an, 14:43(e)tan\nOrriaren azken aldaketa: 1 azaroa 2021, 14:43.


Zardoya Otis enpresaren egoitza. Argazkia: El Pais\nGrebara jo zuten Zardoya Otis igogailu enpresako Hego Euskal Herriko langileek —Gasteizen (Araba), Donostian (Gipuzkoa), Iruñean (Nafarroa) eta Bilbon (Bizkaia), hain zuzen ere— azaroaren 22an. Lan-baldintzak hobetzearen alde zein "prekaritateari aurre egiteko" ekin diete lanuzteei. Abenduaren 9ra arte luzatu dute deialdia, 2020. urtetik aldaketarik izan ez duen lan-hitzarmena aldatzeko asmoz.\nLangileek enpresaren hainbat baldintza eta jarduera zehatz kritikatu dituzte. Soldata-eskala bikoitza deritzon ordainsari-politika gaitzetsi dute, bai eta gehiegizko lan-kargak, muntaia-dibisioen desegitea edota plantillaren murrizketak ere. Hori ez ezik, enpresak "ordainsarien gehikuntza urriak edota horien izoztea" proposatzen dituela salatu du ELA sindikatuak.\nZardoya Otiseko langileek abenduaren 27ra arte luzatuko dute greba


Juan Carlos Ramirez-Escudero - GAUBEAko Alkatetzarako Hautagia - EAJ - PNV\nGAUBEAKO ALKATETZARAKO HAUTAGIA\nJuan Carlos Ramirez-Escudero\nJuan Carlos Ramirez-Escudero Isusi\n63. Vive en espejo\nRedactor del primer equipo del diario DEIA, ha dirigido durante su vida laboral diferentes emisoras de radio de la cadena SER - Vitoria-Gasteiz, Málaga, San Sebastián- y es alcalde de Gaubea-Valdegovia desde el año 2007. Es parlamentario vasco desde 2012.\nComo aficiones cabe destacar la música, viajar y escribir.\nRoberto Porres Serna\nSusana Lopez Linaza\nAsier Martinez De La Pera Montoya\nGorka Salazar Senso\nMaria Jose Sagarduy Barrena\nRafael Gonzalo Ochoa\nArabako Foru Aldundiarekin lankidetzan arituko gara Villanañeko Eliza eta ingurua egokitu eta Heraldika museoa bertan jartzeko.\nEkainean Gaubeako igerilekua hobetu eta modernizatzeko lanak hasiko dira (200.000 euro).\nItelazpi enpresa publikoarekin lan egingo dugu El Rasoko komunikazio antena bederatzi metro igo eta zentro igorlea berritzeko, modu horretan haranean telebista seinalea hobeto hartu ahal izateko.\nDagoeneko EVErekin lanean ari gara Espejon ibilgailu elektrikoentzako karga gune bat instalatu eta haranean dabiltzan ibilgailuen zerbitzura jartzeko.\nEkainean tximinien bigarren ikuskatzea egingo da eta gastuaren %75eko diru-laguntza emango dugu. Espejoko suhiltzaile etxearekin elkarlanean arituko gara herri guztietako ur-harguneak ikuskatzeko\nLanda guneko taxia diruz laguntzen dugu 65 urtetik gorako pertsonek astelehen, asteazken eta ostiral goizetan haranean zehar doan mugitzeko aukera izan dezaten.\nGaubea da Araban aurrekontu zatirik handiena Administrazio Batzarrei zuzentzen dien Udala. Ahalegin horri eutsi eta ahal den neurrian areagotu egingo dugu\nHaraneko baliabide naturalak babeste aldera, Administrazio Batzarrekin batera perretxiko bilketarekin zerikusia duen araudia landuko dugu.\nEAJ-PNVk honako arlo hauek diruz laguntzeko konpromisoa hartzen du: nekazaritza eta abeltzaintza, autoenpleguaren sustapena, jarduera garatzeko espazioak aurkitzea, tramitazio administratiboa eta merkatuen bilaketa, etab.\nUdalak helburu eta konpromiso bezala finkatzen du udalerria erakargarri eta jasangarriagoa egitea ahalbideratuko duten aukerak bilatu eta lantzea.\nEAJ-PNVren proiektua GAUBEAko herrirako


Ikusmen urria dugun pertsonok bizi ditugun 10 egoera\nIkusmen urria izateak ikusmen nabarmen murritza izatea esan nahi du, eta ezin da hobetu betaurrekoak, kontaktuzko lenteak edo tratamendu farmakologiko edo kirurgikoak erabiliz. Ondorioa eguneroko bizitzako zeregin batzuk egiteko zailtasuna edo ezintasuna da..\nHorregatik, ikusmen urria dugunok egunerokotasunean bizi ditugun 10 egoera jasotzen dituen bideo bat sortu dugu. Zertarako? Ba, hobeto uler gaitzazun!\nIkusmen urria dugunok bizi ditugun 10 egoera\n1. Gaixotasun sendaezina daukagu, ebakuntzekin edo betaurrekoekin zuzentzen ez dena\nGure begiak itxuraz osasuntsu egon arren, gure ikusmena %30a baino gutxiagokoa da. Eta ez dago sendabiderik gure gaixotasunarentzat.\n2. Eremu bateko argitasuna aldatzeak eragindako itsualdia\nGune ilun batetik gune argi batera igarotzean, erabat itsututa geratzen gara. Eta, imajinatuko duzunez, horrek hainbat arrisku dakartza\n3. Koloreak bereizteko zailtasunak nahaste larriak ere eragin diezazkiguke\nEgunerokotasunean, koloreen bidez bereizten ditugun hainbat elementu daude, hala nola autobus edo metro lineak. Horrek batzuetan gure egunerokotasunean erabakigarriak izan daitezkeen nahasteetara garamatza.\n4. Ez dugu ikusten aurrean daukaguna\nIkusmen periferikoaren eraginez, batzuetan aurrean dauzkagun elementuak ez ditugu ikusi ere egiten. Horregatik, ohikoa da gugan gauza guztien inguruan galdetzea, nahiz eta batzuetan besteei galdera absurduak iruditu. Jakin ezazu horregatik dela, askotan ez dugulako aurrean duguna ikusten.\n5. Ez dugu ikusten gure ikus-eremutik kanpo gertatzen dena\nTuneleko ikusmenaren kasuan, ezin dugu ikusi gure ikuseremuan sartzen ez dena, hau da, ez dugu ikusten gure inguruan gertatzen dena, eta horrek askotan nahasteetara garamatza.\n6. Ikuspen partxedunak asko zailtzen du gure mugimenduen zehaztasuna\nIkusmen partxedunak orbanez zipriztindutako ikusmena sortzen du, eta horrek asko zailtzen digu zehaztasuna.\n7. Ikusmen bikoitzak zailtasuna sortzen du ikusten duguna bereizteko\nBatzuetan bikoitz ikusten dugu eta, ondorioz, ikusten dugunaren zehaztasuna galtzen dugu eta horrek zorabioak eta gure begiek ikusten dutena bereizteko zailtasunak eragin diezazkiguke.\n8. Kontraste galerak zaildu egiten du distantziak kontrolatzea\nGure begiek hautematen dituzten elementuen arteko kontrastea galtzen dugu, eta elementuen arteko distantziaren kontrola eta sakontasunaren nozioa ere galtzen dugu.\n9. Gure ikusmena ia erabat deuseza da argi gutxirekin\nArgi gutxi dagoen lekuetan, ia ez dugu ezer ikusten, eta arriskutsuak diren egoerak sor ditzake.\n10. Baliteke aldi berean sintoma bat baino gehiago izatea\nSintoma bat baino gehiago batera elkartzen zaizkigunean, arriskua are handiagoa da.\nIkusmen urria dugunok sinbolo bat daramagu, gure egoera identifikatu eta hobeto uler dezazun. Eskertuko genizuke post hau zabaltzen laguntzea, jende gehiagok uler gaitzan. Eskerrik asko!\nAuthor adakiPosted on 27 December, 2021 27 December, 2021 Categories Tengo Baja Visión, Últimas noticias\nAurrekoa Previous post: Kanpaina bat egingo dugu ikusmen murriztua dutenei bereizgarria erabili dezaten proposatzeko\nGure web gunean cookie-ak erabiltzen ditugu erabiltzaile gisa esperientzia hobea izan dezazun. Gure web gunean nabigatzen baduzu, cookien erabilera onartzen arituko zara Cookien Politika honetan adierazten den baldintzetan. Politika hau eguneratua izan daiteke, beraz, aldika errebisatzera gonbidatzen zaitugu.Cookie-ak onartuCookie-ak ezeztatuCookien politika


Urtxintxak 25 urte zuri esker! Piztu, poztu, puztu - Agradecimiento Urtxintxak 25 urte zuri esker! Piztu, poztu, puztu - Agradecimiento\nUrtxintxak 25 urte! Piztu, poztu, puztu. ZORIONAK!!!\nUrtxintxak 25 urte zuri esker! Piztu, poztu, puztu\nIrati Mendiguren – Amagoia Osinalde.Urtxintxa Eskola.\nKonturatu orduko 25 urte joan dira ihesi, norabait. Mende laurdena bete du Urtxintxa Eskolak aurtengo ikasturtean, eta gaur egun, balioz jositako zerupean bizi da, nor busti zain, nork busti zain.\n1986ko ikasturtetik, lagun talde batek sortu zuenetik, igaro dira urte batzuk. Astarloatik, Mallonako eskaileretara. Mallonatik, Zabalbide kaleko lokal honetara. Sorreran egon ziren elkartekideek ez zuten sekula pentsatuko gaurdaino iritsiko ginenik. Zorionak!\nPiztu zuten elkartea, eta harekin batera hezitzaileak trebatzeko beharrari erantzuna topatzen ahalegindu ziren. Orduko mugimenduak euskara, euskal kultura eta Euskal Herria ardatz izango zituen astialdi eskola laiko baten beharra zuen.\nSortu zenetik handitzen joan den proiektua dugu Urtxintxa Eskolarena. Astialdi Eskola soila izatetik, Suspertze Soziokulturalerako Eskola ere izatera. Hezkuntza formalean eta ez-formalean lan eginez, esku-hartze zuzenak kudeatzera. Jendartean balioak zeharkatzeko beharra agerikoa izan da: euskararen normalizazioan ildo estrategikoak eta berritzaileak proposatu dira bertatik; aukera berdintasunari dagokionez, prebentzioa lantzeko programak, trebakuntza saioak eta hezkuntza arautuan gazteenekin egindako dinamizazioak ere azken urteetako apustu bilakatu dira; kulturartekotasunaren erronkari heltzeko iniziatiba, eta, nola ez, parte-hartzea, heziketa premia bereziak… gero eta alor nabarmenagoak bilakatu dira gure eguneroko lanean.\nPozten gara zeharo, eskolak izan duen ibilbide luzeaz eta emankorraz. Pozten gara, proiektu hau posible egin duten ehunka ikasle, hizlari, koordinatzaile, laguntzaile, militante, hezitzaile, langile, liberatu eta lagun pasa garelako hemendik; eta hemen jarraitzen dugulako. Baina ez denok. Ezin ahaztu une hauetan etxetik urrun zaituzteten Urtxintxakideokin bizi eta ikasitako momentuez. Txus, Bergoi, Irati, Alaitz…\nEta denok utzitako aleak, denonak, ezinbesteko pieza izan dira balioen eskola eraikitzeko. Gure poza Urtxintxaren eredu eta irudi izan zareten guztiokin konpartitu nahi dugu.\nBaina aisialdia beti izan da hezkuntzaren alde ezkutua. Hezkuntza ez-formala, eskolatik kanpo bada ere, modu planifikatu eta intentzionatu batean gauzatzen den heziketa eremu bat da. Datuek diotenez, haur eta gaztetxoen kasuan, denboraren %40 eskolan pasatzen duten arren, %14 soilik ematen dute ikasgeletan. Horrek esan nahi du egun bakoitzeko %86 aisi eta asti denbora dela. Hots, nola gutxiets dezakegu horrenbeste gure etorkizuneko jendartearen hezkuntzan ordu gehien duen eremua? Nola aprobetxa ditzakegu astia eta aisia, gure haur eta gaztetxoengan hezkuntza prozesu erraz, gozagarri eta kontziente bat izan dadin?\nHori da astialdi hezitzailean murgilduta gauden eragileok esku artean dugun zeregin nagusia. Instituzioek, aldundiek, Jaurlaritzak, aisialdi taldeek, astialdi mugimenduaren foroek bultzatu beharreko espazio bat da aisialdia. Begiraleok hezitzaile lan profesionala egiteko gaitasuna dugu, eta hori da gure egunerokoa. Irakasle batek adina eragin du jantokiko, patioko zein eskolaz kanpoko hezitzaile batek. Zergatik orduan gutxietsi haren lana? Zergatik ez exijitu balioetan oinarriturik zerbitzu duin bat ludotekan?\nGure gazteen nortasunaren eraikuntzan, identitatea formatzen doa helduarora salto egin bitartean. Garrantzitsua al da orduan bere lagunekin jolas kooperatiboak lantzea? Garrantzitsua al da 14 urtekoekin indarkeria sexista zer den eztabaidatzea? Eta gazte-lokalen zein auzokideen arteko elkarbizitzarako prozesuak garatzea? Bai, noski.\nEuren astian ere euren iritziak eta jakin-minak gauzatzen lagundu behar ditugu, haien parte hartze zuzenarekin betiere. Ez ditzagun ezgauza izateko entretenitu. Aisia entretenimendua baino askoz gehiago da, eta gure esku dago mamitzea.\nXXI. mendean egonik, oraindik ere behin eta berriz zalantzan jartzen da astialdia bera. Kolokan jartzen dira gure lan eremuaren barruan antolatutako dinamikak. Noiz arte? Zenbat aldiz defendatu beharko dugu aisialdia bera? Inork galdetzen al dio bere buruari haurrek lan egin behar duten edota urritasunak dituzten pertsonek eskubideak dituzten? Gustuko lekuan, aldaparik ez.\nBide horretan lagun izan ditugu, nola ez, aisialdi elkarteak. Herriz herri eta auzoz auzo, herrigintzatik sortutako kimuek biziarazten gaituzte; jendarteari trebakuntza eskaintzeko tresnarik indartsuena dira. Elkarteengandik jasotzen dugu, elkarteei emateko… eta hori bai dela ederra! Herri honen adierazgarri eta aberastasun.\nElkarlanean jaio berri da Amarauna Astialdi Elkarteon Federazioa ere. Erronka berriak eskutik helduta, hamaika asti taldek elkargunea topatu dute hemen. Amets fabrika baten antzera egitasmoak hasi, hazi eta jendartearen hezkuntza prozesuan beren alea uzten dutela argitu nahi dugu. Horren adibide da, gainera, Kulunkan ikas-jolas gunea. Dozena bat eragileren artean 2012ko Gabonetarako, aisialdi espazio hezitzaile bat sortu nahi dute hilabeteotan. Parte hartu nahi?\n25 globo puztu ditugu gaur, kandeletako sua ez baita itzali. Kandelek pizturik segitzen dute, garra darie. Eta gure globoak astialdi hezitzailearen bidez jendartea eraldatzeko dira. Putz egitea dagokigu, norbere elkartetik, norbere proiektutik, norbere izatetik, egitetik, ekitetik.\nBide honetan, aisialdia gurekin batera astintzera animatzen zaitugu. Jendarte aske bat eraikitzeko ametsak puztea denon zeregina da. Piztu, poztu, puztu.\nHona hemen, bestalde, BERRIA egunkarian argitaratutako artikulua:\nGazteriaren Kontseiluko kide den Bizkaiko Urtxintxa Eskolak 25 urte bete ditu! ZORIONAK! Urteurren borobila ospatzeko, webgunea goitik behera eraberritu dute, eta bertan eskegi dute ere ospakizunen egitarau zabala! Zuk zeuk ikusi: